Mr Aleksandar Ivanovski: Animator, novo zanimanje u turizmu\nBack REPORTAŽE PREDSTAVLJAMO Mr Aleksandar Ivanovski: Animator, novo zanimanje u turizmu\nsreda, 20 februar 2013 12:22\nDanašnja turistička ponuda ne počiva više na suncu, vodi, vazduhu i nečem što bi bilo dovoljno da čovek vidi, rekao je prilikom prezentacije na temu “Uloga animacije programa na turističkoj manifestaciji“, mr Aleksandar Ivanovski, sa Fakulteta sporta i fizičkog vaspitanja u Beogradu, povodom VI Susreta organizatora manifestacija 2012/2013, u Privrednoj komori Beograda, odražanom sredinom februara 2013. godine.\nOvom konstatacijom pokrenuta su suštinska pitanja o tome koliko se turistička ponuda promenila, koji je njen novi kvalitet i koji su to ljudi koji doprinose, ili će doprineti da gost, turista bude zadovoljan, toliko da poželi da se ponovo vrati na određenu destinaciju.\nGospodin Ivanovski je govorio o animatorima, kao onoj niti koja predstavlja sponu između organizatora manifestacija i publike, kako bi na što bolji način prezentovali svoju lokalnu sredinu i mesto odakle dolazimo.\nZarad kvalitetnog ispunjavanja vremena turista, da im učini boravak izuzetnim i kvalitetnim, javlja se novo zanimanje, animator. On je ljubazni domaćin, koji priprema, organizuje i realizuje, program dnevnih i večernjih rekreativnih aktivnosti. Efekat njegovog rada podrazumeva zabavu, razonodu, opuštanje, relaksaciju, uživanje, aktivan odmor uz vežbanje, otvorenu komunikaciju itd. Da bi što bolje obavljao svoj posao, animator mora da prati aktuelne događaje, razvoj tehnologije, muzičke novitete, društveno političku situaciju i da na bazi toga učestvuje u kreiranju programa dajući svoj lični kreativni doprinos.\nAnimacija ili organizator događaja, ima za cilj da oživi turističku ponudu novim sadržajima i podstakne goste da učestvuju u tim sadržajima.\nU Srbiji danas postoje nebrojane turističko-sportsko-rekreativne smotre narodnog stvaralaštva, koje u nekoliko dana okupe od stotinu do nekoliko hiljada posetilaca, i koji u datim sredinama imaju nezanemarljiv ekonomski značaj. Po tom modelu su oživele Sabor trubača u Guči, harmonikaša u Soko Banji, frulaša u Levaču. Putem manifestacija obeležavaju se dani grožđa, kajsije, šljive,a sve popularniji i brojniji festivali hrane evidentirani kao slaninijade, kobasicijade i kulenijade, pršutijade, čvarak fest, štrudlijade, pasuljijade, kuvanje paprikaša i ribljih čorbi. Drinska regata, Veseli spust na Ibru, spust Kolubarom i Moravom su deo savremenih manifestacija, maratoni, krosevi, samo su neki događaji koji upotpunjavaju listu manifestacija.\nSrbija je postala zemlja festivala, svetkovina i manifestacija, nastalih u cilju predstavljanja onog što se u određenoj sredini, mestu, radi, proizvodi i gaji, a predstavlja deo kulturno-istorijskog nasleđa, običaja i tradicije.\nUloga animatora u organizaciji i realizaciji manifestacije je višestruka i višeslojna, a prevenstveno je da usmerava pažnju i aktivnost učesnika prema prihvatanju osnovne ideje-poruke, koju plasira naručilac projekta. Programsku koncepciju manifestacije osmišljavaju nosioci projekta, ali konačna realizacija ideje nalazi se u rukama animatora, koji čitavom događaju, svojom kreativnom energijom, daje lični pečat.\nKao i u svim delatnostima, kvalitet realizacije zasniva se na veštinama koje animator poseduje, stepenu sopstvenog angažovanja i postignutim efektima na osnovu čega se formira prepoznatljiv kvalitet animatora koji on može da valorizuje na tržištu.\n-Dugo se bavimo istraživanjem profila animatora u turizmu i poslednjih 15 godina sam i sam imao čast i zadovoljstvo da vodim nekoliko timova animatora, pre svega na područje Mediterana - kaže gospodin Ivanovski. -Mnogo je diplomskih, magistarskih radova napisano na ovu temu. Ljudi koji se bave ovim poslom su zaista ozbiljni u tome. U regionu i kod nas postoje mnoge institucije koje se na razne načine bave ovom delatnošću. Fakultet spota i fizičkog vaspitanja već dugo godina ima predmet koji se zove turistička animacija, PMF u Novom Sadu takođe, mnogo je stručnih ljudi koji se bave time.\n-Kažu da je dobar domaćin onaj koji ume da organizuje dan i sebi i drugima. Dolazeći na neki događaj, manifestaciju, ljudi su investirali i vreme i novac,a animatori imaju veliku odgovornost da te ljude raznovrsnim programima, krativnim idejama animiraju.\nAnimatori su dobri domaćini jer su oni osobe koji doprinese da cela manifestacija dobije novu dimenziju. Potrebni su nam osmesi, potrebne su nam nove ideje, i sada se javlja novi problem, što nemamo dovoljno stručnih, obučenih animatora. Ali, u svakoj sredini leže talentovani pojedinci, duhoviti, šarmantni ljudi, uvek nasmejani sa željom i voljom da iskažu svoju ideju - rekao je na kraju mr Aleksandar Ivanovski.\nI sve vreme slušajući predavanje, pred očima mi je bio upravo takav jedan „lokalni šeret“ koji nenametljivo, a znalački vodi u željenom smeru sve događaje koji se dešavaju u Banoštoru. Jovan Stojković, vlasnik Vinskog podruma „Stojković“, neostvareni glumac i ostvareni animator, često zna da obuče sremačku nošnju i „zabavlja“ prisutne šalama, pričama, anegdotama, ali i istorijskim činjenicama i dobrim poznavanjem svih žitelja u mestu. On je zaslužan za mnoge akcije koje je ovo maleno sremačko mesto s uspehom sprovelo. Ali, zasigurno da svako mesto ima nekog svog Jovana.


Prihod Egipta od turizma opao 66 odsto - Sputnjik Srbija\n06:06 26 Maj 2020\n19:15 03.05.2016 Preuzmite kraći link\nEgipat je u prvom kvartalu ove godine prihodovao od turizma 500 miliona dolara, što je 66 odsto manje nego u istom periodu lane, kada je ostvareno milijardu i po dolara.\nPrihod od turizma u februaru bio je najniži u proteklih deset godina.\nU prva tri meseca ove godine Egipat je posetilo 1,2 miliona turista, što je za milion manje nego u isto vreme 2015. godine, izjavio je predstavnik egipatskog Ministarstva turizma Adlan Ragab.\nDolazak turista beleži značajan pad od početka perioda političke nestabilnosti u 2011. godini, a posebno nakon što je 31. oktobra prošle godine, usled terorističkog akta, iznad Sinaja oboren avion sa ruskim turistima.\nRusi su sa tri miliona turista godišnje bili najbrojniji u Egiptu. Dolazilo ih je tri puta više nego Britanaca, koji su po poseti egipatskim letovalištima i istorijskim znamenitostima bili drugi na listi.\nPrema podacima Ministarstva turizma, ta privredna grana je obezbeđivala 11,3 odsto bruto društvenog proizvoda Egipta i više od 14 odsto budžetskih prihoda u stranoj valuti.\nPodaci za prvi kvartal ove godine pokazali su da je tačna procena predstavnika egipatskog Ministarstva turizma Muhameda Jusefa. On je posle obaranja ruskog aviona predvideo da će odlazak sa tržišta ruskih i britanskih gostiju predstavljati jak udarac za turizam Egipta.\n„Gubici će iznositi 70 odsto turističkog prometa“, procenio je tada Jusef.\nRusija je posle obaranja aviona sa njenim turistima obustavila letove za Egipat, što je uradio i jedan broj evropskih zemalja, među kojima i Velika Britanija.\nEgipatske vlasti su potom uložile velike napore da se poboljša bezbednost u odmaralištima i na aerodromima, u želji da povrate turiste.\nPoslednjih nekoliko meseci, uz inspekcije koje su zadužene za bezbednost aerodroma, u Kairu, Hurgadi i Šarm el Šeiku bio je i veliki broj stranih stručnih delegacija.\nTo na kraju prvog tromesečja ove godine, ipak, nije dalo rezultate.\nprihodi, turizam, Egipat


RTCG - Radio Televizija Crne Gore - Nacionalni javni servis :: Svijet :: Stupio na snagu Sporazum o slobodnoj trgovini\nDOGOVOR EU I JAPANA 01. 02. 2019. 20:44 >> 20:13 1\nDOGOVOR EU I JAPANA\nSporazum o slobodnoj trgovini između Evropske unije i Japana stupio je danas na snagu, čime će se podstaći trgovinska razmjena između dvije ekonomske sile.\nTekst sporazuma o kome se pregovaralo od 2013. godine, obuhvata više od 630 miliona ljudi i gotovo trećinu svjetskog bruto proizvoda.\nSporazum pokriva gotovo cjelokupnu trgovinsku razmjenu između evropskog prostora i Tokija, a prema EU od toga će posebne koristi imati evropska poljoprivreda. On će imati veliki uticaj na japanski izvoz automobila u Evropu i na izvoz poljoprivrednih proizvoda za EU.\n"Evropa i Japan šalju poruku svijetu o budućnosti otvorene i ravnopravne trgovine", rekao je predsjednik Evropske komisije Žan Klod Junker u trenutku kada se multilateralizam sve više dovodi u pitanje od SAD.\nPostepeno će 85 odsto prehrambenih i poljoprivrednih proizvoda EU, kao što je vino, moći da uđe u Japan bez carina. Pirinač, vrlo simboličan proizvod za Japance je isključen iz sporazuma.\nTokio se takođe, obavezao da prizna više od 200 naznaka geografskog porijekla, kao što je sir Rokfor, tirolska slanina, ili poljska votka. Pregovori su bili posebno složeni oko mlječnih proizvoda, ali se prema dogovoru ukidaju vrlo visoke carine na više sireva, uz prelazni period koji bi mogao da ide do 15 godina.\nJapanci sa svoje strane dobijaju slobodan pristup evropskom tržištu za svoju industriju automobila, ali poslije isteka prelaznog perioda od sedam godina.\nSporazum ima i poglavlje o održivom razvoju i izričito pominjanje Pariskog sporazuma o klimi iz 2015. godine.\nVisoka predstavnica EU za spoljnu politiku i bezbjednost Federika Mogerini rekla je danas da obije strane imaju nešto da slave, današnjim stupanjem na snagu najveće oblasti slobodne trgovine ikada.\nJapanski ministar trgovine Hirošige Seko pozdravio je sporazum i rekao da je značajan posebno zbog zabrinutosti oko rastućeg protekcionizma u trgovini.\nEvropski regulatori spremaju kazne za sedam banaka\nEU će reagovati na aktiviranje zakona SAD-a prema Kubi\nAkihito abdicirao sa Prijestola hrizantema\nEU žali zbog odluke SAD-a o trgovini oružjem


Dio Uprave FK Drina Zvornik ogradio se od predsjednika Miće Jevtića koji je otjerao kapitena Kikića - Zvornicki.ba\nUprava Drine nije imala sastanak na kome se odlučivalo o Aleksandru Kikiću naslov je na portalu Infobirač.net. Goran Milošević član Uprave FK Drina Zvornik ogradio se od predsjednik Miće Jevtića koji je otjerao kapitena Kikića i odgovorno tvrdi da je o tome Odluku donio Jevtić i par ljudi oko njega.\nGoran Milošević član UO FK Drina Zvornik\nNakon što je dugogodišnji kapiten Drine Aleksandar Kikić oteran iz kluba odlukom predsednika Miće Jevtića, član uprave kluba Goran Milošević se ogradio od te odluke i dodao da se uprava nije sastajala kako bi se raspravljalo o tome. Bivši kapiten Drine i jedan od igrača sa najviše odigranih utakmica stao je u Kikićevu odbranu i takav potez nazvao sramnim.\n– O odlasku Aleksandra Kikića iz kluba sam saznao iz novina i odmah želim da kažem da većina članova uprave ne podržava tu odluku. Predsednik nije ni sazvao sednicu kako bi nas obavestio o dolascima i odlascima, već je sve odluke doneo sam uz konsultacije sa još jednim ili dvojicom članova uprave. Sramota je da se jednom od igrača koji je poslednjih desetak godina uvek bio tu za Drinu ovako zatvore vrata i da bukvalno bude oteran. Verovatno ćemo tražiti sednicu uprave na kojoj ćemo tražiti finansijski izveštaj za poslednjih godinu dana, kao i informaciju o Kikićevom odlasku. Ne želim da se kompletna uprava Drine svrstava u koš sa pojedincima koji svojim nepromišljenim odlukama štete ugledu kluba – rekao je Milošević.\nDa li će sadašnja uprava kluba nastaviti sa praksom da se svake osme godine održava sednica Skupštine kluba, a sastanci uprave održavaju jednom u tri ili šest meseci ostaje da se vidi.\nKapiten Kikić i prodorni Stjepanović nisu više dio tima FK Drina Zvornik\nZvornički novinari sa nestrpljenjem očekuju i press konferenciju za medije prije početka sezone što svi ozbiljniji kluboi rade.


Malo im zaposlenih: Institucije BiH primaju još 13 službenika | Portal 072info\n24. listopada 2020. 24. listopada 2020. u 16:40 / Piše Portal 072info\nU institucijama na nivou BiH radi 22.227 osoba, u septembru je zaposleno još sedam državnih službenika, ali tu nije kraj.\nAgencija za državnu službu BiH trenutno ima otvorena četiri javna konkursa, preko kojih posao treba da dobije ukupno 13 novih službenika.\nSekretarijat Predsjedništva BiH zapošljava stručnog savjetnika za pravna pitanja i stručnog saradnika za poslove likvidature, a Ministarstvo spoljnih poslova BiH stručnog saradnika za internet stranicu i stručnog savjetnika za informacione tehnologije.\nIsto ministarstvo, kojim rukovodi Bisera Turković, zapošljava još dva viša stručna saradnika – za pisarnicu i za arhiv i dokumentaciju, prenosi SrpskaInfo.\nTakođe, Ministarstvo spoljnih poslova traži još: sekretara u Odsjeku za Zapadnu Evropu, sekretara u Odsjeku za Srednju i Istočnu Evropu, sekretara u Odsjeku za Aziju i Afriku, sekretara u Odsjeku za imunitete i privilegije, te savjetnika u Kancelariji za diplomatsku obuku.\nKancelarija koordinatora za reformu javne uprave BiH traži višeg stručnog saradnika za pravne poslove i stručnog saradnika za informacione tehnologije.\nOvim je samo nastavljena praksa stalnog zapošljavanja novih službenika u institucijama BiH. Prema objavama u Službenom glasniku BiH, institucije BiH su u septembru po osnovu javnih oglasa zaposlile sedam službenika.\nHaris Alajbegović zaposlen je za višeg stručnog saradnika u UIO BiH, Elma Hrbat-Pita na poziciju stručnog savjetnika za javne nabavke u Ministarstvu pravde BiH, Zaim Babić je novi stručni savjetnik-inženjer hemijske tehnologije u Zavodu za izvršenje krivičnih sankcija BiH (tzv. Državni zatvor), a Vladimir Kek zaposlen je na mjesto višeg stručnog saradnika u Ministarstvu za ljudska prava i izbjeglice BiH.\nSanja Božović postavljena je na radno mjesto vaspitača u Državnom zatvoru BiH, Krunoslav Džalto na poziciju socijalnog radnika u istoj instituciji, kao i Marko Grabovac, na radno mjesto inženjera elektrotehnike.\nPodsjećamo, iz Savjeta ministara BiH nedavno su u odgovoru na poslaničko pitanje Saše Magazinovića naveli da je na nivou BiH 22.227 zaposlenih. Najviše ljudi na platnom spisku imaju Ministarstvo odbrane – 9.710, UIO 2.429, Granična policija 2.234, Direkcija za koordinaciju policijskih tijela 845, OBA BiH 704…\nKakvi smo to ljudi postali? Čovjeku preminulom od korone nestalo 20 maraka iz novčanika (VIDEO)\nSnimljeno kako fudbaler tuče saigrača iz reprezentacije\nSnijeg ne prestaje padati danima, ljudima je preostalo samo snimati iz kuća\nKristina Mandarina se skrasila? Pokazala prsten, ali ne i dečka\nRusi napravili masku od dijamanata i bijelog zlata, vrijedi bogatstvo\nGuteres objasnio do kada će virusi biti prijetnja čovječanstvu


autor: Jovana Simić 18.09.2020 71 pregleda\nOd 21. sepembra do 10. oktobra u Novom Sadu održaće se nulti Autonomni festival žena pod nazivom ,,Kultura nenasilja – program uživo”. Protestni hor biće uvod u festival, a Bulevar Books, KC Lab, ali i ulice grada, biće lokacije na kojima će se čuti njegova uvertira. Program će se moći pratiti i onlajn, a na pomenutim lokacijama izvodiće se uz potrebne epidemiološke mere.\nOrganizator festivala ,,Kultura nenasilja, program uživo” je SOS ženski centar u saradnji sa aktivistkinjama, teoretičarkama, umetnicama grada i gošćama iz drugih gradova. Psihološkinja i koordinatorka SOS ženskog centra Ivana Perić za Univerzitetski odjek naglašava da nije bitno znati pevati da bi bili deo ovog hora.\n,,Protestni hor je govorni hor koji se buni protiv nasilja, i to ne samo jednog oblika nasilja već protiv svih njegovih oblika. Kako je to govorni hor, osobe koje učestvuju ne moraju da znaju da pevaju, bitno je da žele da podignu glasove protiv nasilja. Istiniti događaji i činjenice o nasilju oko nas, naročito o nasilju nad ženama, odakle smo i krenuli, obrađene su dramaturški kroz tekst i poenta nam je da na taj način dopremo do građana, građanki i predstavnika institucija”, kaže Perić i dodaje da je cilj SOS ženskog centra da pozovu ljude da aktivno pristupe i postanu deo ove inicijative.\n,,Mnoge žrtve se više ne obrate za pomoć jer se plaše institucionalnih procedura. Realnost je da su se one u tim slučajevima obraćale i niko na vreme nije reagovao. Naravno, imamo i dobrih primera gde žrtva prijavi nasilje i dobije podršku i sve mere zaštite. Važno je da podignemo svest o važnosti same prijave nasilja. Ako nemamo prijavu nemamo ni slučaj, što znači da nemamo ni evidenciju da je žena nekad bila u riziku, a što bi moglo da joj pomogne kasnije kada se ponovo nađe u nekoj situaciji poput one u prijavi. Ovako ostaje iza zidova ćutanja. Naš cilj je da razbijemo tu tišinu delujući zajedno jer se ovo tiče svih nas. Ovde su se okupile žene iz različitih branši, ali sve nas spaja isti cilj, a to je ono što je nedostajalo Novom Sadu – povezivanje“, objašnjava Perić.


Portal eUprava Republike Srbije predstavlja centralno mesto elektronskih usluga za sve građane, privredu i zaposlene u državnoj upravi, a objavljen je na adresi www.euprava.gov.rs.\nKorišćenjem Portala građanima je olakšana komunikacija sa državnim organima i celokupnom javnom administracijom u smislu lakšeg pronalaženja informacija i odgovarajućih formulara, kao i jednostavnijeg podnošenja zahteva, prijema rešenja i ostalih dokumenata.\nPortal omogućava da se određeni postupci pred javnom upravom, koji su se do sada obavljali na šalteru, mogu obaviti i od kuće, odnosno bez fizičkog dolaska na šalter.\nPortal eUprava je pušten u rad juna 2010. godine i on je rezultat rada brojnih državnih institucija i lokalnih samouprava koje su na Portalu objavile svoje elektronske usluge i informacije vezane za usluge koje pružaju građanima i privredi. Od osnivanja do danas, građani su više od tri i po miliona puta iskoristili različite usluge Portala. Na njemu je aktivno gotovo milion korisnika, koji mogu da koriste 900 elektronskih usluga različitih državnih organa, što Portal stavlja u red najviše korišćenih i najposećenijih nacionalnih portala.


Danas žalba apelacionom vijeću na odluku CIK-a | Trebinje Live\nDanas žalba apelacionom vijeću na odluku CIK-a\nNosilac liste PDP-a za Narodnu skupštinu Republike Srpske Slavko Vučurević najavio je da će tokom dana Apelacionom vijeću Suda BiH dostaviti žalbu na odluku Centralne izborne komisije /CIK/ BiH da bude skinut sa liste i da će tražiti zadovoljenje po tužbenim procesima protiv odgovornih koji su pokušali da listu PDP-a učine upitnom.\nNa vanrednoj konferenciji za novinare, koju je održao na Trgu slobode u centru grada, Vučurević je rekao da odluka CIK-a BiH nije proizvela nikakvo pravno dejstvo, te da i dalje ostaje nosilac liste i da će svaki glas koji dobije biti validan.\nOn je naveo da njegovo ime i dalje ostaje na listi pod brojem jedan i pozvao građane da glasaju za njega.\nKandidat PDP-a za Parlamentarnu skupštinu BiH Dragiša Delić rekao je da je PDP sa zaprepaštenjem primio odluku CIK-a o uklanjanju imena Slavka Vučurevića sa liste, te da je to presedan koji se do sada nije desio.\nCentralna izborna komisija BiH jednoglasno je odlučila da ime Slavka\nVučurevića skine sa kandidatske liste zbog jezika mržnje i uvreda iznesenih na predizbornim skupovima PDP-a u Trebinju i Nevesinju.\nVučurević je za svoje ponašanje kažnjen i novčano sa 3.000 KM, a PDP čiji je on član sa 6.000 KM.\nTAGOVI: PDP Slavko Vucurevic CIK\nBorjan, Krunić, Vukanović - U Trebinju vlada mrak, svjetlo nade upaliće se 17. februara\nGradska uprava - Neovlašćeni ulazak opozicionog kandidata u prostorije mjesne zajednice Lastva\nSDS i PDP ulaze u vlast sa SNSD-om?\nPDP demantovao da je neovlašćeno ušao u prostorije mjesne zajednice Lastva\nSedam dana pred izbore - Podrška Ćuriću 62, a Borjanu 34 odsto opredjeljenih Trebinjaca\nBorjanov prvi prioritet povratak mladih - Glasanje razumom i srcem ne dovodi u pitanje pobjednika


Besplatne edukacije za žene iz Sremske Mitrovice i okoline – AGRO VESTI by agronews.rs\nBesplatne edukacije za žene iz Sremske Mitrovice i okoline\nHome agro danas Besplatne edukacije za žene iz Sremske Mitrovice i okoline\nJan 22, 2020 | agro danas, Agrobiznis, Događaji, Ruralni razvoj, Srbija, Teme, Vesti\t|\nU okviru projekta “Onasnaživanje žena na tržištu rada i razvoja malih biznisa”, u periodu od 31. januara do 2. februara u Sremskoj Mitrovici (prostorije Regionalne privredne komore Sremskog okruga) biće održane besplatne celodnevne radionice ličnog razvoja. Cilj edukacije je osnaživanje i ohrabrivanje žena na aktivno učešće u tržištu rada, pokretanje sopstvenog biznisa ili pronalazak posla\nNamenjena je svim zainteresovanim ženama sa teritorije opštine Sremska Mitrovica, posebno onima koje su nezaposlene ili su na početku razvoja svojih biznisa, kao i članicama ženskih udruženja.\nPrvog dana susreta, biće održana radionica “Veštine za traženje zaposlenja i pokretanje sopstvenog biznisa” tokom koje će polaznice moći da izvrše izbor i testiranje poslovne ideje, ali i ukoliko su u potrazi za zaposlenjem da se pripreme za razgovor za posao sa potencijalnim poslodavcem i nauče da napišu dobru radnu biografiju.\nNarednog dana, biće održan modul pod nazivom “Poslovna komunikacija” koji je usmeren na veštine komunikacije koje su od ključnog značaja u radnom okruženju.\nTreći segment obuke “Prikupljanje sredstava za poslovanje udruženja ili sopstvenog biznisa” obučiće polaznice gde i kako da pronađu informacije o dostupnim subvencijama za pokretanje ili unapređenje posla i kako da uspešno popune prijavni formular.\nSve kandidatkinje koje žele da pohađaju radionice mogu da se prijave slanjem sledećih podataka na e-mejl adresu onasnazivanje@fondb92.org:\nIme i prezime, kontakt telefon, e-mejl adresa i radni status (zaposlena/nezaposlena/samozaposlena). Takođe, poželjno je da pored ovih podataka kandidatkinje pošalju do 5 rečenica o sebi i svom radnom iskustvu (ukoliko ga imaju).\nRok za prijavu je utorak 28. januar, a kandidatkinje će potvrdu o učešću na radionicama, kao i agendu dobiti do 29. januara.\nZa sve dodatne informacije obratite se na onasnazivanje@fondb92.org\nProjekat sprovodi Fond B92, a podržan je od strane Agencije Ujedinjenih nacija za rodnu ravnopravnost i osnaživanje žena u Srbiji (UN Women) u okviru projekta “Ključni koraci ka rodnoj ravnopravnosti” koji finansira Evropska unija.\nTags: fond b92radionice ličnog razvojasremska mitrovica\nRadnici traže da „Mitros” dobije gazdu\nRadnici „Mitrosa” iz Sremske Mitrovice, ali i građani tog sremskog grada, okupiće se danas ispred Gradske kuće u znak podrške lokalnoj samoupravi u njenim nastojanjima da to preduzeće dobije novog vlasnika i time se sačuva radno mesto za oko 300 zaposlenih.


(VIDEO) Izetbegović: Trebamo prestati s prepirkama, SDA je motor pozitivnih promjena\nZamjenik predsjedavajućeg Doma naroda PSBiH Bakir Izetbegović kazao je nakon sastanka s Josepom Borrellom da nije bilo posebnih zaključaka, već su svi učesnici dali svoje mišljenje o najvažnijim pitanjima za BiH.\nObjavljeno: 21.11.2020. u 17:53\nKako je kazao, nije htio ponavljati mantru da je Dejtonski sporazum donio mir, ali ne i definitivno rješenje za BiH.\n"Fokusirao sam se na to šta treba raditi, odnosno prestati raditi kako bi došlo do napretka. Očigledno je da trebamo prestati s kontraproduktivnim prepirkama koje smaraju ovo društvo i tjeraju mlade iz BiH. Treba prestati s blokadama, kao što je slučaj s Parlamentarnom skupštinom koja je u polublokadi. Već dvije godine blokirano je formiranje federalnog nivoa vlasti", izjavio je Izetbegović nakon sastanka.\n"Ovo je zemlja u kojoj je Karadžić odlikovan i u kojoj se po njemu zove studentski dom na Palama. To su strašne stvari i takve greške treba prestat raditi. Treba prestati s udarima na OHR i međunarodnu zajednicu, Ustavni sud i sudije", objasnio je.\n"Moramo pratiti i uvesti evropske standarde i poštivati presude Evropskog suda za ljudska prava kao što je Sejdić - Finci. Nema vladavine zakona bez alata, a to su sudovi, odnosno pravosudni sistem. Ne može vas zaštititi niti entitet, niti kanton, niti političke stranke, već vladavina prava i ravnopravnost pred sudovima. Za to je potrebno neovisno, profesionalno pravosuđe koje nije po političkim uticajem", navodi Izetbegović.\n"Mi ćemo potpisati svaki dokument koji se odnosi na evropski put BiH. Mi smo ti koji na kraju, mukotrpno, u borbi dva protiv jedan, uklanjaju blokade. Oni koji odlikuju ratne zločince i koji prave blokade treba da razmisle. Uporno insistiranje SDA na ovim stvarima ishodilo je izvještajem Inzka prema Ujedinjenim nacijama prije mjesec dana. Prisilili smo ih da konačno reaguju", rekao je Izetbegović.


Siniša Mali korigovao cenu izgradnje metroa - Istinomer\nhttps://www.istinomer.rs/izjava/sinisa-mali-korigovao-cenu-izgradnje-metroa/ 2019-07-22 4 5 0 Skoro istina Istinomer\nNikola Jovanović Nikola Jovanović\nNajpre je u novembru 2014, nakon što su se čelnici Beograda sastali sa predstavnicima francuske kompanije „Ežis“, ambasade Francuske i članovima Radne grupe za projekat „Beogradski metro“, Siniša Mali izjavio da će izgradnja prve linije metroa početi 2016. godine, ne precizirajući koliko će koštati ceo projekat.\n„(Metro) ne može da bude izolovano sredstvo prevoza u gradu nego mora da bude integrisan u linije javnog prevoza kao i ostala sredstva prevoza. Hoćemo da odluka koja je strateški bitna za grad i koja košta nekoliko milijardi evra investicije – bude odluka bazirana na pravim informacijama“, rekao je Mali. (RTS, 6. 11. 2014. godine)\nA ovih dana je nakon sastanka aktuelnog ministra Siniše Malog sa kineskim i francuskim partnerima iz Ministarstva finansija saopšteno da će izgradnja metroa koštati – oko četiri milijarde evra.\n“Kompanija „Ežis“ nedavno je završila prifizibiliti studiju, u kojoj se procenjuje da će izgradnja prve linije metroa koštati 1,8 milijarde evra, druge linije 2,2 milijarde evra, a plan je da u narednom periodu bude urađena fizibiliti studija.” (RTS, 10. 6. 2019. godine)\nSiniša Mali Dragan Đilas beogradski metro Savez za Srbiju Nikola Jovanović


Kineski "Sinomach" zainteresovan za ulaganje u sektor energetike u Srbiji - SRDA\nKineski “Sinomach” zainteresovan za ulaganje u sektor energetike u Srbiji\nMinistarka rudarstva i energetike Zorana Mihajlović, razgovarala je sa predstavnicima kineske kompanije “Sinomach” o saradnji, potencijalima Srbije u elektroenergetskom i sektoru OIE, kao i mogućnostima da ova kompanija investira u nove projekte ključne za razvoj energetike i privrede, saopštilo je Ministarstvo.\n– Imali smo odličnu saradnju sa brojnim kineskim kompanijama i u Ministarstvu građevinarstva, saobraćaja i infrastrukture. Sve što smo zajedno planirali, uspešno smo i realizovali, naravno, uz podršku ambasade. Sve kineske kompanije su dobrodošle, posebno u velikim infrastrukturnim projektima koje planiramo da radimo u oblasti elektroenergetike i obnovljivih izvora. Naši projekti u oblasti i energetike i rudarstva koje pokrećemo vredni su više od 17 milijardi evra, a najveća ulaganja jesu upravo u oblasti elektroenergetike i kapaciteta koji koriste obnovljive izvore. Srbija ima najbolji investicioni ambijent, a kineske kompanije, s obzirom na dosadašnja iskustva, žele da investiraju u energetiku, jer će upravo to biti oblast u kojoj će se najviše ulagati – rekla je Mihajlović.\nĐake Jeng, predstavnik kompanije “Sinomach”, izrazio je nadu da će saradnja u oblasti energetike biti ostvarena, s obzirom na, kako je rekao, spremnost kompanije da proširi svoje poslovanje u ovom delu Evrope.\n– Nadam se da ćemo pronaći zajednički interes i da ćemo sarađivati na projektima. Naša kompanija je jedna od 500 najboljih u svetu u oblasti transportne, vojne, elektroenergetske infrastrukture. Proizvodimo i transportujemo velike mašine. Postojimo 60 godina i pioniri smo u mnogim aspektima u kineskoj industriji, imamo više od 1.500 patenata i sarađivali samo sa “Siemensom”, “Mitsubishi”, “Boeingom”, ” General Motors”. Kada je reč o srpskim potencijalima, mogućnosti su velike, posebno kada je reč o vetroelektranama, hidrolektranama i rudarstvu – rekao je on.\nNa sastanku, na kojem je bilo reči o povećanju aktivnosti kompanije iz Kine, učestvovali su i predstavnici Ambasade NR Kine, koji su zahvalili potpredsednici Vlade na dosadašnjoj saradnji u partnerskom odnosu i u resoru rudarstva i energetike i u resoru saobraćaja.\nMinistarstvo rudarstva i energetike obnovljivi izvori energije OIE Sinomach Zorana Mihajlović


Bečej - Strukturirani dijalog\nU Bečeju je organizovana radionica ,,Mladi za lepši i zdraviji Bečej”. Cilj radionice je bio podizanje svesti mladih iz opštine Bečej o štetnosti psihoaktivnih supstanci i uticaja koji one imaju na nas.\nDvoiposatne radionice vode upravo mladi – vršnjački edukatori, sa ciljem da upravo kod osetljive grupe – učenika srednjih škola, podizanjem njihove svesti, utiču na njih da vode računa o svom zdravlju i da daju doprinos tome da sredina u kojoj žive postane i ostane što zdravija i lepša.\nPrema rečima naših sagovornika, to mesto je nažalost, mesto okupljanja onih sugrađana koji upravo koriste te štetne supstance i često je u stanju koje nije primereno za boravak kako dece, tako i mladih, ali i građana drugog izrasta. Za njegovo uređenje je neophodan novac koji će prikupiti u okviru dobrotvornih akcija.\nRadna akcija na igralištu će biti organizovana krajem marta i početkom aprila i pozvani su svi građani, bez obzira na uzrast. Igralište na zelenoj površini kod robne kuće o kome treba da se staraju lokalne komunalne službe, često je oštećenom stanju i nebezbedno za igru dece.\nProjekat „Zajedno za mlade“ sprovodi Krovna organizacija mladih Srbije (KOMS), a realizuju ga Bečejsko udruženje mladih u saradnji sa Kancelarijom za mlade opštine Bečej, a sve pod sloganom „Mladi za lepši i zdraviji Bečej“.


Đokoviću nagrada „Povratak godine“, Vajda najbolji trener – Krstarica\nĐokoviću nagrada „Povratak godine“, Vajda najbolji trener\nTanjug 9. novembra 2018. 12:47\nLONDON – Najbolji srpski teniser Novak Đoković dobio je ATP nagradu „Povratak godine“, dok je njegov trener Marijan Vajda najbolji ove sezone.\nSrpski as dobio je priznanje glasovima kolega nakon što je za samo četiri i po meseca od 22. mesta završio godinu na prvom posle osvajanja dva gren slema – Vimbldona i US Opena i dva Mastersa u Sinsinatiju i Šangaju.\n„Đoković je obezbedio istorijski povratak na mesto broj 1 na kraju sezone i postao je prvi teniser izvan Top 20 koji se popeo na čelo liste u toku iste sezone. Peti put je godinu završio kao prvi, što je uspelo još Džimiju Konorsu i Rodžeru Federeru, a ispred je samo Pit Sampras“, navodi se na sajtu ATP-a.\nKošarkaš Igokee Dalibor Ilić MVP novembra u ABA ligi


Ostavka Đelića, Tadić veruje u EU budućnost\nPredsednik Srbije Boris Tadić obraća se javnosti povodom odluke EU da odloži odluku o kandidaturi do marta\nŠefovi evropskih država pitanje evropske kandidature Srbije odložili su za mart iduće godine, a prva "žrtva" te odluke je potpredsednik srpske Vlade zadužen za evropske integracije Božidar Đelić, koji je u skladu sa ranijim obećanjem - podneo ostavku na mesto u Vladi. A predsednik Srbije Boris Tadić poručuje da Srbija uprkos svemu ne sme da odustane od evropske budućnosti.\nBez obzira na današnju odluku šefova evropskih država u Briselu, Srbije ne može i ne sme da odustane od Evropske unije, poručio je predsednik Srbije Boris Tadić nakon što je pitanje srpske kandidature za članstvo u EU odloženo do marta iduće godine. U obraćanju javnosti Tadić je rekao da lično nije razočaran odlukom Brisela, a predsednik Srbije smatra i da ovo nije poraz politike “i Kosovo i Evropa”, za koju će, kako je rekao nastaviti da se zalaže:\n"Ukoliko danas nismo dobili status kandidata duboko sam uveren da ćemo dobiti neki drugi put. Da li će to biti u februaru ili martu sledeće godine videćemo. Ne treba širiti optimizam koji je neutemeljen, ali treba svakoga dana raditi da se to ostvari."\nTadić je ponovio da Srbija neće priznati Kosovo - ni implicitno ni eksplicitno i istakao da neće odustati od Rezolucije 1244 Saveta bezbednosti UN, kao što su to od njega tražili stranci i svi koji su učestvovali u tehničkim pregovorima sa Prištinom. Neodustajanje od Rezolucije 1244 nije pitanje političkog inata, nego principa da se pronađe realno rešenje za Kosovo, rekao je Tadić:\n"Ako je Rezolucija 1244 bila ona argumentacija koju je Kosovu upotrebilo pred Međunarodnim sudom pravde i ukoliko je Rezolucija 1244 bila temelj za odluku mnogih država koje su priznale nezavisnost Kosova, ne vidim ni jedan da se pred Srbiju postavlja zahtev da se povuče sa Rezolucije 1244 kada je u pitanju regionalno predstavljanje kosovskih institucija."\nZbog odluke Brisela Srbija nema razloga da se ljuti na Nemačku, izjavio je danas nemački ambasador u Beogradu Volfram Mas. On je rekao da je situacija veoma jednostavna, da bi Srbija do marta trebalo da bude ozbiljna i da učini ono što može, a naročito ono što je obećala. Pred Srbiju su postavljeni uslovi koji nisu važili za druge zemlje zbog toga što je svaka zemlja različita, rekao je još Mas i dodao da Unija ne želi da ponovi grešku i primi u članstvo zemlje koje imaju nerešene teritorijalne sporove:\n"Prilično sam siguran da ćemo videti rezultate na terenu u danima i nedeljama koje dolaze. Nije u pitanju ništa posebno, ništa ogromno što očekujemo – samo nam treba poverenje i pouzdan proces u ovoj stvari."\nNa domaćoj sceni političke stranke su dočekale vesti iz Brisela u skladu sa dosadašnjim pozicijama: predsedniku SNS-a Tomislavu Nikoliću je žao što Srbija nije dobila kandidaturu, a vladu je, kao najodgovorniju za ovakav rasplet događaja pozvao da podnese ostavku.\nKako smatra lider SPO-a Srbije nije ispunila većinu onoga što se od nje tražilo u dodatnim uslovima saopštenim pre nekoliko meseci. Dogovor o integrisanom upravljanju carinskim prelazima sa Kosovom zatrpan je balvanima. Zbog lošeg vladanja i svojih i kosovskih 'crvenih linija' upućeni smo na popravni, naveo je Drašković.\nPredsednik LDP Čedomir Jovanović je poručio je da je nužno promeniti politiku koja je Srbiju dovela u slepu ulicu i da vlast treba da preuzme odgovornost za ovaj veliki neuspeh:\n"Ovo što se desilo ne može biti iznenađenje. To je logična posledica sukoba dva politička koncepta – koncepta Evrope koji ide događajima u susret, koji ne beži od problema, koji problema rešava bez obzira na težinu cene koja se podrazumeva. I našeg koncepta – večitog bežanja od problema."\nRadikali su u parku ispred Predsedništva održali protestno okupljanje sa koga su uputili zahtev da Srbija odmah prekine pregovore o kandidaturi za članstvo u EU, dok lider DSS-a Vojislav Koštunica smatra da Srbija ništa nije izgubila time što nije dobila kandidaturu za ulazak EU. Jedini gubitnik je vlast, jer se nedobijanjem kandidature okončava pogubna politika da EU nema alternativu, navodi Koštunica.


Svetozar Marović priznao sva krivična dela – Cafe.ba\nSpecijalno državno tužilaštvo objavilo je Sporazum o priznanju krivice sa bivšim funkcionerom vladajuće DPS-a Svetozarom Marovićem, kojim je okrivljeni priznao da je zloupotrijebio službeni položaj i oštetio budvansku opštinu za milionske iznose.\nKako se navodi u sporazumu, Marović je priznao da je u toku 2006. godine, u Budvi, organizovao kriminalnu grupu radi obavljanja krivičnih djela za koja se može izreći kazna zatvora od četiri godine ili više.\nZbog krivičnih djela koja mu se stavljaju na teret, Marović će provesti u zatvoru dve godine i platiti 50.000 evra kazne na ime budžeta.\nOn je priznao i da je bio na čelu kriminalne organizacije koja je državni budžet oštetila prilikom gradnje Bulevara u Budvi, puta u selu Krapina i predmetima „Kopirajt i Properti Investment”.\nTom nagodbom će morati da odleži deset mesci i plati 50.000 kazne, a državi vrati 1.096.000 evra.\nČlanovi kriminalne grupe su postali Rajko Kuljača i okrivljeni Lazar Rađenović, Aleksandar Tičić, Marovićev brat Dragan, vlasnik preduzeća „Trejd junik“, Mirko Latinović, vlasnik preduzeća „Gugi komerc“ Branislav Savić, izvršni direktor firme „Gugi komerc“ Dragoljub Milovanović, Miloš Vujović, Marovićev sin Miloš, za kojim traga Interpol i Stevica Dragović, Igor Trnski, izvršni direktor „Trejd junika“ Goran Bojanić, Novak Klisić, Mirjana Marović.\nGrupa je formirana zbog sticanja nezakonite dobiti ili moći.\n„Djelovanje kriminalne grupe je planirano na duže vrijeme i zasnovano je na primjeni određenih pravila unutrašnje kontrole i discipline članova. U djelovanju kriminalne grupe korišćene su poslovne strukture budvanske opštine u kojima su pripadnici kriminalne grupe rukovodili i obavljali službene dužnosti”, navodi se u Sporazumu koji je objavljen na sajtu Specijalnog tužilaštva.\nKako je pojašnjeno, Kuljača je „koristeći funkciju predsjednika opštine Budva, po instrukcijama Marovića donosio odluke o javnim nabavkama i prodaji državng zemljišta. Sekretar Sekretarijata za investicije Dragan Marović učestvovao je u donošenju odluka koje se odnose na raspolaganje imovine budvanske opštine, dok je Latinović bio zadužen za sačinjavanje i potisivanje dokumentacije – ugovora, aneks ugovora i omogućavao ispunjenje kriminalnog plana.\nVlasnik preduzeća „Gugi komerc“ Branislav Savić davao je naloge odgovornim osobama u preduzeću da zaključuju aneks ugovore i podnose zahtjeve opštini Budva za plaćanje. Okrivljeni izvršni direktor „Gugi komerca“ Dragoljub Milovanović je sačinjavao i potpisivao aneks ugovore i podnosio zahtjeve budvanskoj opštini.\nMarović je priznao da je od druge polovine 2006. do kraja 2010. godine u Budvi podstrekao Kuljaču i Rađenovića da pribave imovinsku korist preduzeću „Gugi komerc“ da izgrade plato na Jazu bez sprovođernja postupka javnih nabavki. U tome su pomogli Savić i Milovanović.\nU maju 2007. godine zaključili su ugovor o zakupu neizgrađenog gradskog građevinskog zemljišta. U tim poslovima preduzeću „Gugi komerc“ pribavljeno je 2.739.218 evra imovinske koristi.\nOkrivljeni Marović priznao je da je opštinu Budva oštetio prilikom izgradnje poslovnog centra „TQ Plaza“ od aprila 2007. do decembra 2010. godine.\nU Sporazumu se navodi da je Marović od maja 2008. godine do kraja decembra 2010. godine oštetio budvansku opštinu kako bi preduzećima „AMD Budva“ i preduzeću „Properti Montenegro“ omogućio protivzanokitu dobit.\nHoće li biti američke vojne intervencije na Balkanu?\nI Trampu će na Balkanu jedino biti važno ko prati američke interese


Napravi svoj W&T finansijski plan - Ideas Beograd\nPočetna Napravi svoj W&T finansijski plan\nKako finansijski momenat ne bi bio vaša jedina prepreka ka ostvarenju Work and Travel avanture, uveli smo olakšice za svoje polaznike.\nPopusti na cenu programa koje nudimo našim kandidatima, smenjuju se svakog meseca i omogućavaju vam da ostvarite uštedu. Kako biste bili u toku sa akcijama, zamolićemo vas da pratite objave na sajtu i na našoj instagram i facebook stranici. Pored mesečnih akcija, stalno prisutni su i popusti koje ostvaruju grupe prijatelja, kao i članovi jedne porodice.\nOno što se iz godine u godinu pokazivalo kao velika pomoć studentima pri isplati programa je BESKAMATAN KREDIT koji u saradnji sa našim partnerima iz Credi Agricole banke studenti mogu dobiti i time pokriti čak 1400 EUR od ukupnih troškova programa. Više o uslovima i informacijama o samom kredutu možete pogledati na linku http://ideas.rs/sr/page/beskamatni-kredit/\nNapravite sami svoj plan otplate\nCena programa je podeljena na 3 rate, koje se vezuju za različite korake u proceduri i njihovi iznosi su različiti. Prilikom prijave plaćate prvu ratu i prijavu, zatim na red dolazi druga rata, koja iznosi 1000 dolara i plaća se prilikom potpisivanja radnog ugovora sa poslodavcem. Treća rata - ostatak, se uplaćuje nakon odobrene vize.\nDruga rata je najčešći problem većini kandidata, pružamo vam mogućnost da sami napravite svoj plan otplate. Ono što je potrebno je da nam dostavite predlog putem emaila, naš tim će razmotriti plan i u većini slučajeva ga odobriti.\nNajvažnije je da se pridržavate dogovorenih okvira.\nOsiguranje novca u slučaju nedobijanja vize\nAgencija Ideas je u saradnji sa Osiguravajućom kompanijom Triglav omogućila smanjenje rizika od gubitka novca usled nedobijanja vize. Nudimo vam opciju OSIGURANJA ZA VIZU, koja vam omogućava da umesto iznosa utvrđenog ugovorom, bude zadžana samo suma plaćena osiguranjem. Više o tome možete videti na ovom linku http://ideas.rs/sr/page/osiguranje-za-vizu/ .\nUz sve ove mogućnosti i paket naših besplatnih usluga koje obuhvataju časove jezika, pripremu za razgovor sa poslodavcem, simulaciju intervjua u ambasadi, obuke za određene poslove, dostupnost i van radnog vremena, nadamo se da smo svakom budućem kandidatu olakšali odluku da iskoristi svoju šansu i prijavi se na program.\nČekamo vas u Beogradskoj 36!


Kacin: Srpski poslanici trebalo bi da usvoje rezoluciju o Srebrenici - Politika - Dnevni list Danas\nPočetna » Vesti » Politika » Kacin: Srpski poslanici trebalo bi da usvoje rezoluciju o Srebrenici\n– Grupa bosanskih muslimana, koja predstavlja izbeglice, koje su se vratile i žive na području Srebrenice postala je predmet gorkih polemika između vodećih političara u Banjaluci i Sarajevu – rekao je Kacin.\nOni poručuju, navodi Kacin u govoru koji je dostavljen Beti, da „nameravaju idućeg meseca da napuste grad, jer, prema njihovim rečima, vlasti Republike Srpske onemogućavaju njihov normalan život, zbog čega zahtevaju poseban status za Srebrenicu“. Evropski poslanik iz Slovenije pozvao je zbog toga „poslanike Skupštine Srbije da se odazovu pozivu svog predsednika Borisa Tadića, suoče sa prošlošću i osude genocid u Srebrenici“.\n– Deklaracija o osudi genocida bila bi važan doprinos Beograda smirenju napetosti u Bosni i korak u budućnost – rekao je Kacin evropskim kolegama.\nOn je ponovo pozvao vlasti u Srbiji i BIH da se obavežu „da će uraditi sve da uhapse Ratka Mladića i Radovana Karadžića“, jer je „nedopustivo i neprilično da su krivci za najteži zločin u Evropi nakon Drugog svetskog rata još na slobodi“.


Kosovski političari i mediji oštro osuđuju ulazak pripadnika Vojske Srbije i Žandarmerije 7. avgusta u selo Karačevo u zajedničkoj patroli sa KFOR-om.\nAnalitičar Beljulj Bećaj izjavio je da bi namerni ulazak Srpske Vojske na teritoriju Kosova značio želju za prekidom dijaloga sa srpske strane.\n„Ukoliko je to namerno urađeno sa srpske strane, onda Srbija želi da se polako deaktivira nastavak dijaloga iz njima poznatih razloga, ali ukoliko se ulazak desio usled nekih drugih okolnosti, slučajno, to se može prevazići uz izvinjenje, i da se nastavi tok dijaloga bez ozbiljnih talasanja“, rekao je Bećaj u telefonskoj izjavi za RTV Kim.\nSa druge strane, analitičar Dušan Janjić tvrdi da je Priština bila obaveštena o vežbi KFOR-a i Vojske Srbije, pa na reakciju medija i političara gleda kao na političko nepoverenje.\n„Reakciju unutar albanskih medija tumačim kao političko nepoverenje i namernu dramatizaciju ulaska Žandarmerije, iako je Kurtijeva vlada bila obaveštena. Posledice će se još uvek pratiti i ja sada očekujem novo interesovanje iz Rusije. Mislim da je dobro što je vežba urađena i da je reakcija albanskih političara i medija očekivana, ali da to nije razlog da Beograd odustane od saradnje sa KFOR-om“, naveo je Janjić za RTV Kim.\nKomandant KFOR-a, italijanski general Mihaelo Risi obavestio je u subotu ministra unutrašnjih poslova Kosova Agima Veljiua da je ulazak snaga Srbije kod sela Karačevo u opštini Kamenica bio deo rutinskih zajedničkih akcija KFOR-a i oružanih snaga Srbije.


Proizvođači šampanjca u Francuskoj ljuti zbog novih taksi SAD-a | SC Radar\nProizvođači šampanjca u Francuskoj ljuti zbog novih taksi SAD-a\nFrancuski proizvođači i izvoznici šampanjca javno su osudili pretnju američke vlade da će podići tarife do 100 odsto na niz francuskih proizvoda, uključujući penušava vina, rekavši da oni nemaju nikakve veze sa sporom SAD i EU i pozvali vladu da im pomogne.\nOve kaznene mere prate novi francuski porez na digitalne usluge za koji Vašington tvrdi da će naštetiti američkim tehnološkim kompanijama.\n“Možemo da razumemo različite stavove, ali šampanjac nije povezan s tim. Bojimo se da ćemo snositi posledice politike koja je iznad nas,” izjavio je za Rojters direktor jedne od kompanija.\nOstale vrste francuskih vina već se suočavaju s dodatnim američkim carinama od 25 odsto u sklopu odgovora SAD na, kako je procenila STO, nezakonite subvencije evropskom proizvođaču vina Erbasu.\n“Svečano pozivamo predsednika Republike da od danas preduzme sve neophodne inicijative, na nacionalnom, bilateralnom i međunarodnom nivou, tako da naš sektor ne plati cene ekonomskih i političkih izbora koje je donela Francuska”, rekao je predsednik Federacije izvoznika vina i alkoholnih pića Francuske (FEVS) Antoan Lesija.\nOn je naveo i da izvoz francuskih penušavih vina u SAD iznosi skoro 700 miliona evra godišnje.\nDRAMA U PERL HARBORU Mornar ubio dvojicu civila, pa izvršio SAMOUBISTVO\nDENGA, RATOVI, KLIMATSKI ŠOKOVI Ujedinjene nacije su spremile prognozu za 2020. …\nDve nedelje su bili izgubljeni u divljini, a temperature su bile PAKLENE: Dvoje je uspelo da …\n“UTOPIJA” PO VISOKOJ CENI Severna Koreja dobila je moderni “grad iz bajke”, …


Jeftinije usluge izvršitelja - Ozonpress :: internet portal\nNovi tarifnik javnih izvršitelja, koji je počeo da se primenjuje 1. januara ove godine, u velikoj meri će rasteretiti građane plaćanja raznih troškova, dok će pojedine naknade koje će izvršitelji i dalje naplaćivati biti jeftinije.\nPlaćanje velikog dela troškova koje su građani do sada plaćali više neće biti njihova obaveza, i to zbog pravosudnog informativnog sistema. To znači da svi oni podaci koje javni izvršitelj može da dobije na klik uvidom u sistem više ne mogu da se naplaćuju, kao što je recimo pribavljanje adrese prebivališta, boravišta i slično.\nTakođe, ograničen je i broj akata koje javni izvršitelj može da tarifira, odnosno, taksativno su navedeni, tako da ne može da bude zloupotrebe kada je reč o tom delu. Isto tako, pojedine naknade koje će izvršitelji i dalje naplaćivati biće jeftinije, poput naknada za pripremu, vođenje i arhiviranje predmeta, kao i naknada za uspešnost izvršenja.\nNaknada za uspešnost sprovođenja izvršnog postupka umanjuje se za 60 odsto kada je potraživanje ispunjeno po dostavljanju rešenja o izvršenju izvršnom dužniku, a pre nego što je izvršitelj preduzeo prvu radnju izvršenja, umesto dosadašnjih 50 odsto. Ista naknada umanjuje se za 30 odsto kada je izvršenje sprovedeno prenosom novčanih sredstava sa računa izvršnog dužnika ili dužnika izvršnog dužnika, umesto dosadašnjih 25 odsto.\nOd 1. januara uveden je i postupak dobrovoljnog namirenja novčanih potraživanja pred javnim izvršiteljem, a počela je i primena novih odredbi Zakona o izvršenju i obezbeđenju (ZIO), prema kojima dužnik, vlasnik nepokretnosti više neće moći da ostane bez stana zbog komunalnog duga manjeg od 5.000 evra u dinarskoj protivvrednosti. Takođe, zakonskim izmenama predviđena je potpuna zaštita porodilja i dece tako što će prvi put biti izuzeta od izvršenja sva primanja po osnovu zakona kojim se uređuje finansijska podrška porodicama sa decom.\nZubic 05/01/2020 u 11:14 Odgovorite\nKad planirate da dodjete u dom zdravlja da naplatite dugovanja?\nSmeteli zelenaši na Kosovo 05/01/2020 u 20:17 Odgovorite\nStop naprednim zelenašima


Pogledajte naš novi sajt Bureau Veritas Quality College\nBVC d.o.o, Beograd, nakon uspešnih 5 godina rada na tržištima Srbije, Crne Gore i Makedonije,pripremio je novi razvojni program u oblasti obuke i treninga pod nazivom Quality College, koji počinje sa radom od 1.1.2016 godine.\nMoto našeg novoga programa “Mi učimo Vas, vaše auditore i Vaše konsultante” biće naš podsticaj i Misija koju želimo da ostvarimo zajedno sa Vama.\nŠta je Quality College?\nProgram novih usluga BVC d.o.o Beograd, koji će našim klijentima omogućiti, da pored usluga sertifikacije proizvoda i sistema i drugim programa ispitivanja usaglašenosti proizvoda i usuga, najsavremenije metode i tehnike i aktuelne programe raznih vidova obrazovanja i unapređenja kompetentnosti.\nQuality College je nastao integracijom i predstavlja nastavak rada jedne od najpoznatijih edukatikavnih programa u regionu Euroquality Group, sa 25 godišnjim iskustvom pod vođstvom Vladimira Simića, IRCA i PECB registrovanog auditora i trenera, sa medjunarodnom reputacijom i iskustvom.\nQuality College predstvalja program široke palete edukativnih aktivnosti uključujuči kurseve, workshopove - radionice i Webinare i to javnog i in-house karaktera. Tu ćete siguno pronaći nešto za svakoga od Vas, imajući u vidu i Vaše lične i pojedinačne potrebe i potrebe razvoja Vaših organizacija.\nQuality College ima za cilj da Vam omoguči da u pogledu obuka i treninga budete u potpunosti u trendu svih zahteva i sadašnjih i budućih Vaših razvojnih programa.\nŠta ćete tu naći?\nNaš novi program uključuje programe obuke i raznih oblika treninga\n· programe za sve vrste proveravača i ocenjivača\n· programe za Top menadžment i lidere\n· programe za eksperte koji žele da se upoznaju i steknu posebna znanja i specifičnih oblasti\n· programe za sve kategorije Vaših zaposlenih\n· prograne za sve Vaše potrebe sticanja novih znanja i veština, nadogranju i refrešing potreban za sve Vaše razvojne programe\n· klasične programe obuke ali i najsavremenije online i Webinare u varijantama javnih ili in-house\n· i na kraju svakako, razvoj i specijalnih obuka i treninga prema Vašim specifičnim potrebama.\nInspekcije u eksploataciji i verifikacija


Korona virus: U Srbiji preminulo još 10 ljudi, u Indiji 49.000 novozaraženih u jednom danu - Ozonpress :: internet portal\nU Srbiji je od posledica korona virusa preminulo 10 ljudi u poslednja 24 časa, još jedna opština proglasila je vanrednu situaciju, dok je u Indiji zabeleženo rekordnih 49.310 slučajeva zaraze u jednom danu.\nPrema poslednjim zvaničnim podacima u Srbiji je zabeleženo 409 novih slučajeva zaraze, pa je od početka epidemije registrovano ukupno 22.852 obolelih, a na respiratorima je trenutno 167 pacijenata.\nBroj zaraženih u Sjedinjenim Američkim Državama dostigao gotovo četiri miliona, a predsednik Donald Tramp otkazao je predizbornu konvenciju Republikanske partije na Floridi zbog epidemije.\nU svetu je registrovano skoro 15,5 miliona slučajeva korona virusa, oporavilo se oko 8,9 miliona ljudi, a preminulo je više od 634.000, pokazuju podaci Džons Hopkins univerziteta.\nPredsednik Tramp otkazao je konvenciju Republikanske partije na Floridizbog korona virusa\nU Švedskoj, koja ima oko 10 miliona stanovnika,od posledica korona virusa preminulo je više od 5.600 osoba. To je najveći broj preminulih u jednoj evropskoj zemlji u odnosu na broj stanovnika.


U Srbiji 18 preminulih, 1903 novozaražena\nMedicinska radnica sprema COVID-vakcine za pripadnike Vojske Srbije, januar 19. 2021.\nKako je saopšteno na sajtu Ministarstva zdravlja, u poslednja 24 sata, do 15 časova 2. februara, u Srbiji je od posledica zarazne bolesti COVID-19 preminulo još 18 pacijenata, čime se broj umrlih od posledica ove bolesti povećao na 4056.\nKako je navedeno, procenat smrtnosti je 1,02.\nU Srbiji je u poslednja 24 sata na korona virus testiran 12.191 građanin, a među njima su 1.903 novozaražena.\nU bolnicama širom Srbije nalazi se 4017 pacijenata, od kojih je 139 na respiratorima.\nU ustanovama socijalne zaštite i domovima za smeštaj odraslih i starih prisustvo zarazne bolesti COVID-19 potvrđeno je kod 400 korisnika i 299 zaposlenih, objavilo je Ministarstvo za rad, zapošljavanje, boračka i socijalna pitanja.\nUkupan broj registrovanih slučajeva zaraze od početka epidemije je 398.905, a do sada je testirano 2.640.135 osoba.\nViše od 860.000 ljudi u Srbiji do 2. februara ujutro prijavilo se preko elektronske uprave za vakcinaciju protiv korona virusa u Srbiji, izjavila je za Radio Slobodna Evropa (RSE) Marija Obradović, ministarka državne uprave i lokalne samouprave u Vladi Srbije.\nPredsednik Srbije Aleksandar Vučić naveo je na svom instagram profilu 30. januara da će Srbiji do početka marta biti isporučeno još milion vakcina protiv COVID-19.


Najbolji veliki evropski festival „Egzit“, od 15. do 18. marta, na olimpijskoj Jahorini pokreće novi „Festival 84“ na koji dovodi neke od najaktuelnijih svetskih zvezda uz vodeća regionalna i domaća imena.\nReč je o formatu zimskog muzičkog festivala, koji su sve traženiji u Evropi, a sudeći po tempu prodaje ulaznica, već od prve godine „Festival 84“ biće i jedan od najvećih ovog tipa na svetu, ističu organizatori.\nOvakvi festivali poznati su po izuzetno energičnim žurkama u velikim montažnim šatorima, čiji kapaciteti mogu da nadmaše sportske dvorane.\nListu učesnika „Festivala 84“ predvode britanske superzvezde Sigma, poznati po megahitovima koji ne silaze sa radio-stanica i saradnji sa zvezdama kao što su Kanje Vest, Eli Gulding i Palome Fejt, dok oni sami predvode programe najvećih zimskih festivala zbog borderske himne Higher koju peva „Labrint“.\nNa Jahorinu stiže i čuveni aktivistički kolektiv i velika londonska grupa „Ejžan dab faundejšn“, čiji je zvuk bio direktni uzor najvećoj balkanskoj grupi „Dubioza kolektiv“.\nUz njih dolaze i apsolutni klupski hitmejkeri Mahmut Orhan, Burak Jeter, te ruski di-džej duo Filatov i Karas čiji hitovi broje milijardu pregleda na Jutjubu.\nZa tehno i haus maratone na planini biće zadužena lista koju predvodi slovenački otac tehno muzike Umek, te proslavljeni holandski di-džej mag Patris Baumel, ali i najtiražniji tehno duo na Balkanu, banjalučki tandem Mladen Tomić i Siniša Tamamović.\nRegionalne rok zvezde „Van Gog“ dolaze na Jahorinu da okupe publiku iz svih krajeva, a žestoko će biti i uz neprikosnovene repere kao što su „Bed kopi“, te Frenki, Kontra i Indigo, ali i trenutno najslušaniji mangupi „Helem nejse“.\nNa „Festival 84“ dolaze i najbolji predstavnici domaće muzičke scene, „After afer“, A Skico, Bilain, Blek esid „bek tu bek“ sa Vanyanom, Di-džej Soul, „Forest pipl“, Merakun, Mr. Mehikano, Said5, Vudi, Vorda, Zli Džej i mnogi drugi.\nFestival će biti održan na više lokacija u okviru Olimpijskog centra Jahorina.\nProgram festivala se kreira po formuli 2+2 korišćenoj i za izrazito uspešni festival „Sea star“ u Umagu.\nTako će prvi dan festivala imati večernju žurku zagrevanja, a naredna dva biće otvorena u punom kapacitetu i u toku dana na ski-stazi i tokom noći u montažnom objektu na terenima ispred Hotela „Bistrica“, ali i na drugim zatvorenim lokacijama, kako u hotelu, tako i u drugim lokalima.


Consecration, jedan od najboljih live bendova u regionu | Luftika\nConsecration, jedan od najboljih live bendova u regionu\nU subotu, 14. novembra 2015. u 21.30h u Omladinskom centru CK13 nastupiće\nJedan od najboljih live bendova na našim prostorima, Consecration, promovisaće novi, peti po redu, studijski album “Grob” u Crnoj Kući uz podršku sastava The Father Of Serpents.\nOsim albuma “Grob” koji je završni deo životne trilogije koju čine i “Cimet“, “Univerzum zna“ (Geenger Records, 2013), bend će svirati još uvek neobjavljene pesme, uz neizostavne hitove sa prva dva izdanja (“aux”, “.avi”) zahvaljujući kojima su i stekli zavidnu bazu fanova širom Evrope.\n“Univerzum zna” i “Grob” su albumi koji se širom regiona definišu kao “nešto najuzbudljivije što možete čuti sa domaćih prostora iz domena čvršćih žanrova”. Četvrtim i petim albumom na kojima su radili sa čuvenim Aaronom Harrisom (ISIS) i Jamesom Plotkinom koji potpisuju miks i mastering, samo su potvrdili svoj kvalitet koji se nadaleko pročuo, pa su tako prošle godine nastupali u Zagrebu kao gosti legendarnog sludge / doom benda Neurosis. Ove godine su rasprodali CK13 u Novom Sadu, otvorili glavnu binu Arsenal festa u Kragujevcu, nastupali na Metal Days festivalu u Tolminu u Sloveniji i nedavnim nastupom na Rock Village festivalu u Banatskom Sokolcu ostavili najsnažniji utisak.\nBeogradski sastav The Father Of Serpents prezentuju svoju viziju punokrvnog doom metala nedaleko od stila koji neguju bendovi kao što su Saturnus, My Dying Bride i Paradise Lost.\nIako su nastali 2014. i predstavljaju relativno nov bend, grupa je sastavljena od muzičara koji su dugo na sceni i čine ga sadašnji i nekadašnji članovi brojnih bendova (The Hell, Tamerlan, Tibia, Scared, ex-Awaiting Fear, ex-Rain Delay, ex-Sacramental Blood, ex-Consecration, ex-Follower, ex-Kramp).\nThe Father Of Serpents objavili su pet pesama, jedan spot i lyric video. U Božidarcu promovišu samizdat EP i nastup im je ujedno i najava prvog dugosvirajućeg albuma koji je planiran za 2016.\nNastupali su sa Attic u Beogradu, Fear Factory na Exit festivalu u Novom Sadu, a u Sofiji gostuju 10. oktobra na Autumn Souls Of Sofia festivalu.\nOznakeck 13 ck 13 koncerti novi sad ck 13 novi sad ck 13 program novembar Consecration koncert Consecration koncert novi sad Consecration live bend


23.09.2015. Univerzitet u Banjoj LuciOpšte\n21.09.2015. Univerzitet u Banjoj LuciOpšte\n17.09.2015. Javne nabavkeUniverzitet u Banjoj LuciOdluka o izboru najpovoljnijeg ponuđača\nOdluka o izboru najpovoljnijeg ponuđača u postupku javne nabavke video projektora i sistema ozvučenja za konferencijsku salu Mašinskog fakulteta Univerziteta u Banjoj Luci Prilog: Odluka o izboru\n16.09.2015. Univerzitet u Banjoj LuciOpšte\n15.09.2015. Univerzitet u Banjoj LuciOpšte


Borisav Jović | Međunarodni krivični sud za bivšu Jugoslaviju\nBorisav Jović je obavljao funkciju člana Predsedništva Socijalističke Federativne Republike Jugoslavije (SFRJ) iz Srbije, a bio je i potpredsednik Predsedništva i predsednik Predsedništva od 1989. do 1991. godine. Napisao je dve knjige u kojima je zabeležio svoja iskustva u politici, Poslednji dani SFRJ: Dnevnik i Knjiga o Miloševiću.\nTužilac Geoffrey Nice zamolio je Borisava Jovića da potvrdi stavove koje je izneo u svojoj drugoj knjizi, koja opisuje Slobodana Miloševića kao ključnu ličnost i glavnog aktera u onome što je Jović nazvao ‘srpska tragedija’.\n"Naravno, više od jedne decenije, Milošević je bio glavna politička ličnost u Srbiji. Imao je apsolutni autoritet i u narodu i u partiji, imao je mogućnost da presudno utiče na sve odluke i samim tim je bio na neki način glavni akter svega toga što se dogodilo u tom periodu".\nBorisav Jović dalje opisuje Miloševićev autoritet u Srbiji, uključujući i nad njim samim.\n"Pazite, gospodin Milošević je bio apsolutni autoritet, bez obzira da li je bio predsednik partije ili nije bio predsednik partije. Nijedna važna odluka u Srbiji nije donošena bez njega, niti se mogla donositi bez njega. Ni kad sam ja bio predsednik ni kada nisam bio predsednik."\nBorisav Jović, jedna od vodećih političkih ličnosti u Srbiji krajem 1980-ih i početkom 1990-ih, svedočio je kao svedok Tužilaštva pod pretnjom kazne zatvora. Pozivajući ga da svedoči, Tužilaštvo je prvenstveno želelo da u predmetne spise uvrsti dnevnik koji je napisao, pod nazivom Poslednji dani SFRJ: Dnevnik, kao i njegovu drugu knjigu, pod nazivom Knjiga o Miloševiću. U svom dnevniku, Jović detaljno opisuje više od stotinu sastanaka sa Slobodanom Miloševićem u periodu od maja 1989. do jula 1992. godine.\nJović je sebe smatrao Miloševićevim bliskim saradnikom, ako ne i najbližim, tokom više godina relevantnih za zločine počinjene u Hrvatskoj i Bosni i Hercegovini. Tokom svog celokupnog svedočenja Jović je tvrdio da stoji iza onoga što je naveo u pismenoj izjavi Tužilaštvu 2002. i 2003. godine i svega što je napisao u svoje dve knjige.\nOd početka svog svedočenja Jović je tvrdio da je Milošević bio ključna ličnost u politici Srbije. Na sudu, Jović je potvrdio stav koji je izneo u svojim knjigama da je Milošević imao apsolutni autoritet nad Socialističkom Partijom Srbije (SPS), dominantnom političkom strankom u Srbiji tokom 1990-tih. Neko vreme Milošević nije mogao da obavlja funkciju predsednika SPS-a zbog toga što ustav nije dopuštao da ista osoba bude predsednik Srbije i vođa političke stranke. Tada je Jović obavljao funkciju predsednika SPS-a. Međutim, Jović je svedočio da je Milošević i dalje donosio sve odluke.\nJović je takođe potvrdio stavove iznete u svojim knjigama da se Milošević okružio ljudima koji su ga bezpogovorno sledili. Na sudu je izjavio da je Milošević bio jaka ličnost koja se prirodno orjentisala na ljude “koji pristaju da te odluke sprovode”. Jović je takođe izjavio da su osobe koje više nisu bile od koristi Miloševiću “bile odstranjivane”.\nPrimer toga je izbacivanje samog Jovića iz partije nakon što je objavio svoju prvu knjigu. U svojoj izjavi Tužilaštvu, koju je potvrdio pred Sudom, Jović pominje “Ja sam se odmah složio da podnesem ostavku, jer sam znao da ako ne pristanem, on [Slobodan Milošević] će srediti da se to sprovede”.\nJović je svedočio da je Milošević bio usredsređen na razvijanje kulta ličnosti i da ga je on zamolio da tome stane na put, jer je zemlja imala sasvim dovoljno kulta ličnosti nakon Drugog svetskog rata u liku Staljina i vođe SFRJ Tita. Izjavio je da je Milošević olako prešao preko toga. Međutim, slike svih drugih značajnih političara su sklonjene, a kako je Jović izjavio, “njegova [Miloševićeva] je ostala i još je taj kult ličnosti uvećavala”.\nJović je takođe svedočio da je, kao deo njegove autokratske vlasti, Milošević vršio presudnu kontrolu nad državnim medijima. Mediji su korišćeni da se “poboljša ili potkopa položaj” drugih srpskih vođa u skladu sa trenutnom politikom koju je optuženi vodio. Na sudu Jović je naveo primere Milana Martića i Milana Babića, koji su oba kasnije osuđena za zločine počinjene u Hrvatskoj. Jović je izjavio da kada je Babić izazvao Miloševićev gnev, Milošević je koristio medije “za ubeđivanje naroda da Babić mora biti promenjen jer je to protiv interesa srpskog naroda”. Međutim, pokušavajući da odbrani Miloševićevo korišćenje medija, Jović je takođe izjavio da “je on smatrao da je vrlo važno da državna televizija i radio obaveštavaju pre svega onako kako je to u interesu tekuće politike”.\nTokom svoje političke karijere Borisav Jović je obavljao razne državne funkcije, prvenstveno u sferi društvenog i ekonomskog razvoja, a bio je i ambasador u Italiji od sredine do kraja sedamdesetih godina. Kasnije je postao uticajna ličnost jugoslovenske politike i obavljao brojne visoke dužnosti, te bio blizak saradnik Slobodana Miloševića. Borisav Jović je u martu 1989. godine izabran za člana predsedništva Socijalističke Federativne Republike Jugoslavije (SFRJ) iz Srbije, a kasnije je obavljao funkciju potpredsednika i predsednika Predsedništva. Od sredine 1991. do oktobra 1992. godine bio je predsednik Socijalističke partije Srbije (SPS), preuzevši tu funkciju od Slobodana Miloševića koji ju je morao napustiti iz ustavnih razloga. Kada se Milošević vratio na kormilo partije Jović je postao njen potpredsednik, obavljajući tu funkciju do novembra 1995. godine. Koristeći ta iskustva napisao je dve knige, prvu pod nazivom “Poslednji dani SFRJ: Dnevnik”, i drugu, “Knjiga o Miloševiću”. Tužilaštvo Međunarodnog suda je sa njim u tri navrata 2002. i 2003. godine obavilo razgovore u svojstvu osumnjičenog, ali protiv njega nije podignuta optužnica.\nBorisav Jović je svedočio od 18. do 20. novembra 2003. Pročitajte celokupan tekst njegovog svedočenja


Lavrov: Neki žele da sahrane iranski nuklearni sporazum - Sputnjik Srbija\n11:02 13.04.2021 (osveženo 11:04 13.04.2021) Preuzmite kraći link\nPregovori za obnovu Zajedničkog sveobuhvatnog akcionog plana o iranskom nuklearnom programu imaju vremenske okvire i upravo zato što ti okviri postoje, oni koji žele da sahrane sporazum su uključeni u izvesne provokacije, izjavio je ruski ministar inostranih poslova Sergej Lavrov nakon razgovora sa iranskim kolegom Muhamedom Džavadom Zarifom.\nS tim u vezi, izrazio je nadu da će zdrav razum prevladati i da će Evropska unija „spoznati svoju odgovornost za sudbinu iranskog nuklearnog sporazuma i neće pratiti one koji žele da ga unište i sahrane“.\nKako je rekao, Rusija se nada da će iranski nuklearnom sporazum biti očuvan i da će se SAD vratiti njegovoj primeni.\nRusija poziva učesnice iranskog sporazuma i SAD da bez odlaganja rade na spasavanju dogovora\n„Temeljno smo razmotrili situaciju u vezi sa iranskim nuklearnim programom. Kao što znate, put ka očuvanju plana, a to smo više puta isticali, leži isključivo u njegovoj doslednoj i potpunoj primeni od svih uključenih strana u strogoj saglasnosti sa rezolucijom Saveta bezbednosti UN 2231. Računamo da će Zajednički sveobuhvatni akcioni plan biti očuvan i da će se Vašington konačno vratiti potpunoj primeni pomenute rezolucije SB, što će, sa svoje strane, stvoriti preduslove za Iran da ispuni sve zahteve nuklearnog sporazuma“, rekao je Lavrov.\nPrema rečima ruskog ministra, Teheran je spreman da odmah krene u tom pravcu pri odgovarajućim koracima koji se zahtevaju od SAD.\n„Podržavamo pregovore koji su trenutno u toku na bečkoj platfomi o osuđujemo svaki pokušaj ometanja tih važnih pregovora“, dodao je.\nUkinuti eksteritorijalne sankcije za saradnju sa Iranom\nIstovremeno, Lavrov je na konferenciji za štampu nakon pregovora sa Zarifom istakao da eksteritorijalne sankcije koje uvode Sjedinjene Američke Države i Evropska unija protiv zemalja koje sarađuju sa Iranom moraju da budu potpuno eliminisane.\nŠef ruske diplomatije dodao je da Moskva insistira na ukidanju svih američkih sankcija uvedenih protiv Teherana kojima se krši sporazum o iranskom nuklearnom programu.\nKomentarišući sankcije koje je EU uvela protiv Irana, ministar je rekao da, ukoliko je ta odluka doneta u jeku pregovora i Beču, onda to predstavlja grešku goru od zločina.\n„Danas sam bio zapanjen vešću da je EU uvela sankcije protiv čitavog niza iranskih zvaničnika zbog navodnog kršenja ljudskih prava“, izjavio je on.\nKako je rekao, još uvek nije video ceo tekst te odluke, ali sama činjenica već pokreće ogroman broj pitanja.\n„Ako u EU odsustvuje koordinacija i desna ruka ne zna šta radi leva, to je prosto nevolja. Ali ako je odluka svesno doneta u jeku pregovora koji se održavaju u Beču kako bi se spasio Sporazum, to nije nedaća, već greška koja je, kao što znate, gora od zločina“, istakao je ministar.\nU Beču je prošle nedelje nastavila sa radom komisija Zajedničkog sveobuhvatnog akcionog plana o iranskom nuklearnom programu. Glavna tema bila je izrada koraka koji bi mogli da se preduzmu za povratak Amerike u okvire sporazuma koji je napustila 2018. godine zalaganjem prethodnog predsednika Donalda Trampa.\nsahrana, iranski nuklearni sporazum, Sergej Lavrov


Muzički dinar će biti ukinut zanatlijama – Ozon Media\nMuzički dinar će biti ukinut zanatlijama\nSremska Mitrovica – Vlada Srbije usvojila je izmene Zakona o autorskim pravima kojima se za zanatlije ukida „muzički dinar“, dok će ostalima taj namet biti tri puta umanjen.\nRačuna se da će tako domaća privreda da uštedi sedam miliona evra godišnje.\nMuzički dinar će biti ukinut zanatlijama koje u radionicama koriste radio ili drugi uređaj za slušanje muzike – frizerima, obućarima, auto-mehaničarima, kozmetičkim salonima, kao i uvoznicima i proizvođačima računara i multifunkcionalnih uređaja.\nUsvajanjem izmena zakona, naknada za muzički dinar biće tri puta niža, odnosno maksimalan iznos tarife na mesečnom nivou za lokale površine do 50 kvadrata neće biti veći od 1/12 minimalne zarade u Srbiji, bez poreza i doprinosa, dok će za veće lokale maksimalni iznos biti 1/9 minimalne zarade.\nNaknada koju plaćaju uvoznici i proizvođači muzičkih uređaja, diskova, video-traka, USB fleš drajvova i DVD/blurej uređaja je smanjena sa tri na 0,3 odsto nabavne cene i taj iznos je maksimalana naknada za sve organizacije koje imaju prava na naplatu.\nVisina muzičkog dinara će biti utvrđena prema regionalnoj kategorizaciji i gradskim zonama u zavisnosti od nivoa razvijenosti određenog regiona ili grada, odnosno pozicije unutar grada.\nČetiri službe otklanjaju sneg sa puteva, u pripremi još tri\nZdravstveno stanje 13 obolelih od Q groznice stabilno\n10.11.2013. Ozon Komentari su isključeni na Nedeljku Terziću nagrada za pesmu\nPrezentacija komunalne policije na internetu\n19.02.2013. Ozon Komentari su isključeni na Prezentacija komunalne policije na internetu\nUčenice „Zmajeve“ škole kreirale aplikaciju „Moj planer“\n01.05.2020. Ozon Komentari su isključeni na Učenice „Zmajeve“ škole kreirale aplikaciju „Moj planer“


Ružić: Neću dozvoliti da deca budu ugrožena, zbog čega sve više škola prelazi na onlajn nastavu - Zelena učionica\nMinistar prosvete, nauke i tehnološkog razvoja Branko Ružić apelovao je danas na građane da poslušaju savete lekara koji kažu da je vakcinacija „jedini spas” i jedini način da se deca u zadrže u školskim klupama.\nOn je naveo i da neće dozvoliti da deca budu ugrožena, zbog čega sve više škola prelazi na onlajn nastavu, ali da se iz aktuelne situacije neće izaći „dokle god pojedini idu na veselja, skupove i nevakcinisani ignorišu sve što se priča i svesno šire zarazu”, prenosi Beta.\n„Dan nije prošao da mi u ministarstvu, sa zdravstvenom strukom ne diskutujemo šta sve možemo da učinimo da učenici budu u svojim klupama zdravi i bezbedni… Ja zdravlje i obrazovanje dece neću da žrtvujem. Mi u ministarstvu i prosvetni radnici ćemo dati maksimum da deca što duže budu u klupama sa vršnjacima i svojim nastavnicima, ali ne možemo sami to da obezbedimo. Opametimo se”, poručio je Ružić.\n4 komentara na "Ružić: Neću dozvoliti da deca budu ugrožena, zbog čega sve više škola prelazi na onlajn nastavu\n18 septembra, 2021 u 3:01 pm\n18 septembra, 2021 u 7:50 pm\n19 septembra, 2021 u 7:05 pm\n20 septembra, 2021 u 10:46 am


Medicinska škola "Stevica Jovanović" zvanično prva "pet friendly" škola u Srbiji | 013 info\nMedicinska škola "Stevica Jovanović" zvanično prva "pet friendly" škola u Srbiji\nPančevo, Sub, 24/10/2015 - 19:05\nU Medicinskoj školi "Stevica Jovanović", u petak, 23. oktobra potpisan je sporazum o dugoročnoj saradnji između ove školske ustanove i Društva prijatelja životinja "Ljubimci".\nU narednom periodu ova organizacija će održati seriju predavanja, a u okviru škole će takođe biti oformljena i sekcija u kojoj će učenici imati prilike da nauče mnoge korisne i zanimljive detalje iz oblasti dobrobiti životinja, njihovog ponašanja i zdravstvene nege.\nPredsednik Društva prijatelja životinja “Ljubimci” Ivan Kurajov rekao je za 013info da će biti održano 18 uvodnih predavanja u svakom razredu ove škole, kako bi se učenici informisali čime se ova organizacija konretno bavi i eventualno opredelili da postanu aktivni učesnici u ovom programu.\n''S đacima koji budu zainteresovani formiraćemo radionice u okviru same škole. Ove radionice će funkcionisati poput sekcija gde će oni imati prilike sa saznaju sve o životinjama od raznih stručnjaka, veterinara, pravnika i ljudi iz same organizacije koji se bave zaštitiom životinja već duže vreme. Plan je da đaci takođe posete i prihvatilišta i azile za životinje'', rekao je Ivan Kurajov.\nDruštvo prijatelja životinja ''Ljubimci'' se već duže vreme bavi edukacijom, prvenstveno dece u osnovnim školama. Međutim, uspostavljanje dogovora sa Medicinskom školom predstavlja veliki korak, jer je ovo prva škola koja je potpisala ugovor sa organizacijom koja se bavi životinjama.\nUkoliko bude interesovanja, ovaj projekat će se nastaviti i u narednoj školskoj godini.\nDruštvo prijatelja životinja ''Ljubimci'' Medicinska škola ''Stevica Jovanović'' životinje sporazum


Usvojen plan poslovanja za ovu godinu | Palelive.com\nPočetna Jahorina Usvojen plan poslovanja za ovu godinu\nSkupština Akcionara / Foto OC Jahorina\nSkupština akcionara Olimpijskog centra /OC/ “Jahorina” usvojila je danas Plan poslovanja za ovu godinu koji se sastoji od investicija vrijednih 10,35 miliona KM, a odnose se na uređenje postojećih staza i njihovo proširenje, kako bi mogao biti postavljen sistem za osnježavanje.\nVršilac dužnosti direktora OC “Jahorina” Dejan LJevnaić rekao je da će sredstva biti investirana i u vodosnabdijevanje, te izgradnju jezera na vrhu Jahorine, koji bi bio i prelijep ljetni sadržaj.\n“U ovom momentu sistem za osnježavanje nam je prioritet i to iz više razloga, a posebno zbog produženja sezone sa 60 na 130 dana i vraćanje Jahorine na evropsku mapu ski centara, što će se doboti ovom investicijom”, rekao je LJevnaić novinarima nakon Skupštine akcionara i dodao da će sredstva biti obezbijeđena emisijom hartija od vrijednosti.\nKada je riječ o imovini OC-a, on je istakao da će se menadžment ponašati domaćinski, napomenuvši da ako se investira u sistem osnježavanja i ako se produži ski-sezona, znači da će porasti i vrijednost imovine.\nLJevnaić je naglasio da za sada nema govora o prodaji imovine OC Jahorina, sve dok se ne podigne njena vrijednost.\n“Jahorina sigurno ima potencijal, mnogo više pozitivnih stvari, najviše strateških. Imamo blizinu međunarodnog aerodroma, veliki grad, odlične hotele na planini, prelijepu planinu”, rekao je LJevnaić.\nPrema njegovim riječima, sada treba krenuti u raspisivanje javnih nabavki.\nPredsjednik Nadzornog odbora OC “Jahorina” Nedeljko Elek rekao je da se cijela Vlada Republike Srpske bavi problemom Jahorine, za koji je, kako je rekao, sa današnjom skupštinom napokon riješen.\nGovoreći o imovinsko-pravnim odnosima, Elek je naveo da je većina lokacija riješena, ostao je problem u vezi sa preduzećem “Gras” i izrazio nadu da će i ovaj problem biti riješen u korist OC-a.\n“Mi smo već ušli u sprazum sa Investiciono-razvojnom bankom Republike Srpske /IRB/, koji je usaglašen i treba da potvrdi Vlada Srpske. To bi trebalo da se realizuje u narednih 15-ak dana”, rekao je Elek, dodavši da će biti zatvorena sva neplaćena potraživanja.\nNa današnjoj sjednici donesena je odluka o raspisivanju javnog konkursa za izbor i imenovanje članova Nadzornog odbora.\nGluhaković: Podrška Vlade menadžmentu i planu poslovanja\nMinistar trgovine i turizma Republike Srpske Predrag Gluhaković izjavio je danas na Jahorini da Vlada Srpske podržava finansijski plan poslovanja i investiranja Olimpijskog centra /OC/ “Jahorina” za ovu godinu.\n“Vlada Republike Srpske stoji iza ovog projekta, iza menadžmenta Olimpijskog centra, kao i Nadzornog odbora, jer su došli pravi ljudi na pravo mjesto”, istakao je Gluhaković, nakon sjednice Skupštine akcionara OC “Jahorina”.\n“Sve ovo će se realizovati na sjednici Vlade Srpske u narednom periodu, tako da će se vrlo brzo definisati i obaveze po sporazumu između Olimpijskog centra i IRB-a”, rekao je Gluhaković novinarima.\n“Nadzorni odbor je sve vrijeme u kontaktu sa Republičkom geodetskom upravom, kako bi se objekat nekadašnjeg hotela ‘Jahorina’ moga staviti u funkciju”, istakao je Gluhaković.\nSkupština akcionara Olimpijskog centra /OC/ Jahorina usvojila je danas Plan poslovanja Društva za ovu godinu koji se sastoji od investicija vrijednih 10,35 miliona KM, a odnose se na uređenje postojećih staza i proširenje staza, kako bi mogao biti postavljen sistem za osnježavanje.\nVršilac dužnosti direktora OC “Jahorina” Dejan LJevnaić rekao je da će sredstva biti investirana i u vodosnabdijevanje, te izgradnju jednog jezera na vrhu Jahorine, koji bi bio i prelijep ljetni sadržaj.\nPrethodni članakPočinje nova školska godina – apel vozačima da paze na đake\nNaredni članakUčešće u ukupnim prihodima u Srpskoj svega 7,2 odsto


"Dosadni" izbori u Finskoj bez predsednikovog psa\n„Dosadni“ izbori u Finskoj bez predsednikovog psa\nM. D. 28. januara 2018. 14:10\nDok finskog predsednika Sauli Ninista mnogi smatraju diskretnim borcem za reizbor, a analitičari ga opisuju kao opreznog predsednika koji nije napravio nijednu veliku grešku, kampanja za današnje izbore mnogima je protekla „dosadno“, pre svega – zbog odsustva Ninistovog psa Lenua, koji je postao prava zvezda.\n„Prvi pas Finske“, nestašni crno-beli bostonski terijer Lenu, „proslavio se“ tokom prvog Ninistovog mandata u zemlji, ali i šire, piše „Njujork tajms“.\nO tome koliko je Lenu omiljen, govori činjenica da je fotografija na kojoj ga vlasnik nežno kori na jednom formalnom događaju, na Tviteru podeljena više od 50.000 puta, a osvojila je skoro 150.000 „lajkova“.\nIpak, uprkos popularnosti svog mezimca, predsednik se tokom predizborne kampanje nije pojavljivao sa njim u društvu, što je Ninisto objasnio „psećim gripom“ koji je zakačio Lenua, pa su se mnogi njegovi obožavatelji zabrinuli.\nKasnije je predsednik rekao da se Lenu oporavio, ali je dodao da njegov sedmogodišnji pas odlazi na „izborni raspust“.\nCeMI: DPS 34.2, „Za budućnost Crne Gore“ 33.7 odsto\nMnogima je nedostajalo Lenuovo uveseljavajuće prisustvo tokom pretežno „trome i dosadne kampanje“, zaključuje američki list.


About - Tehnikano\nTehnikano internet prodavnica nastala je sa vizijom da cenjenim potrošačima omogući jedinstveno i ugodno korisničko iskustvo na našoj online platformi.\nOblast poslovanja je trgovina putem interneta, a naša ponuda obuhvata široku paletu proizvoda poznatih brendova iz domena aparata za domaćinstvo, električne i IT opreme.\nNaša misija je da korisnicima online platforme www.tehnikano.rs obezbedimo zadovoljstvo jednostavnom i efikasnom kupovinom iz udobnosti svoga doma.\nTehnikano tim čine ljudi sa dugogodišnjim iskustvom u prodaji, marketingu i biznisu, koji konstanto teži daljem usavršavanju kako bi na najbolji način odgovorio zahtevima modernog poslovanja.\nVaše zadovoljstvo i poverenje predstavlja naš glavni cilj!\nDobrodošli na www.tehnikano.rs !


► Španski vrhovni sud povukao naloge za ekstradikciju katalonskih političara\nSud je naveo i da je odlučio da povuče zahtev za izručenje bivšeg predsednika Katalonije Karlesa Pućdemona iz Nemačke, koji je optužen za zloupotrebu javnih fondova povezanih za referendum.\nŠpanski sud je povukao zahtev za eksradiciju Pućdemona nakon prošlonedeljne odluke nemačkog suda da on ne može biti izručen zbog pobune već jedino zbog navodne zloupotrebe javnih fondova.\nOve odluke španskog vrhovnog suda su deo španskih napora da legalnim sredstvima slome katalonski pokret za nezavisnost i izađu iz najveće političke krize koja je zahvatila ovu zemlju u poslednje četiri decenije.\nPućdemonov advojakt Haime Alonso-Kueviljas je, objavljujući pobedu na Tviteru, napisao "Izgleda da ćemo imati nezaboravno leto".\nAdvokat bivše katalonske ministarke Klare Ponsati, pozdravio je ove odluke španskog suda, ali rekao je da nije jasno da li će im biti omogućen povratak.Katalonski secesionisti su, posle izbora u na kojima su dobili malu većinu, proglasili nezavisnost ove bogate španske pokrajine 1. oktobra 2017. godine, ali za nju nisu dobili međunarodno priznanje.\nKarls Pućdemon /\nOko 50.000 ljudi okupilo se danas u Madridu tražeći mere kako bi se sprečio odlazak stanovništva iz ruralnih sredina u Španiji, što je pitanje koje je privuklo pažnju stranaka manje od mesec...


Načelnik generalštaba Mojsilović u Njujorku – SveVesti.net\nNačelnik generalštaba Mojsilović u Njujorku\nGeneral Mojsilović razgovarao je sa zamenikom Generalnog sekretara UN za mirovne operacije Žan-Pjerom Lakroa o doprinosu naše zemlje svetskom miru kroz učešće pripadnika Vojske Srbije u mirovnim operacijama i unapređenju saradnje sa UN.\nTokom sastanka, Lakroa je pohvalio učešće pripadnika Vojske Srbije u misijama pod mandatom UN i, pre svega, kvalitet i profesionalnost njihovog angažovanja.\nGeneral Mojsilović potvrdio je spremnost daRepublikaSrbija i daljebude značajan kontributor snaga u mirovnim operacijama UN, dajući tako svoj doprinos izgradnji mira i bezbednosti u svetu.\nNačelnik Generalštaba učestvovao je i na mrežnom sastanku “Žene, mir, bezbednost”, posvećenom temama rodne perspektive, značaju uloge žena u izgradnji mira i postkonfliktnom oporavku zemlje i njihovom uticaju u sektoru bezbednosti. Na sastanku su visoki zvaničnici potvrdili nedvosmislenu podršku daljoj integraciji rodne perspektive u oružane snage.\nNa marginama skupa, general Mojsilović imao je odvojene razgovore sa načelnicima generalštabova Austrije, Belorusije, Kipra, Mađarske, Rumunije i Slovenije, kao i sa predstavnikom Oružanih snaga Ruske Federacije\nPrevious Tender za gradnju i obnovu Kliničkog centra Vojvodine\nNext U Vojvodini od sledeće godine bez lista čekanja za zračenje


Srbi blokirali zgradu suda u Mitrovici\nZgrada Okružnog i Opštinskog suda u severnom delu Kosovske Mitrovice\nOko 200 Srba, radnika pravosuđa, blokirali su na sat vremena jutros rad Okružnog i Opštinskog suda u severnom delu Kosovske Mitrovice i upozorili da ova institucija ne sme da funkcioniše po zakonima države Kosovo. Iz EULEX-a poručuju da rade na rešavanju nekih problema, dok građani podržavaju nastojanja srpskih tužilaca i sudija da se vrate na posao.\nSudija Nikola Kabašić kaže da radnici srpskog pravosuđa smatraju da EULEX ne može da radi ovde kao produžena institucija pravosuđa države Kosovo i da su upoznati sa tim da tužioci i sudije EULEX-a koriste pečate Republike Kosovo, da koriste njihove zakone i da se presude donose u ime naroda Republike Kosovo:\n“To je u potpunosti neprihvatljivo za srpsku zajednicu, EULEX na taj način izlazi iz okvira statusne neutralnosti. EULEX ne može biti podružnica nekakvog albanskog suda, sudije i tužioci te misije mogu samo da daju savete i unapređuju lokalno pravosuđe. Mi ćemo u sud ući na osnovu dogovora sa međunarodnom zajednicom, nasilje nije ključ i sud će raditi ako bude dogovora, dakle ključ svega je dogovor, nikako nasilje.”\nPortparol EULEX-a Kristof Lamfalusi kaže da se pokušava pronaći rešenje za pečat koji će sudije i tužioci EULEX-a koristiti u budućnosti na Kosovu. Upitan da li je EULEX ostao statusno neutralan ako se na sudskim dokumentima koje potpisuju njihovi predstavnici koristi pečat Republike Kosova Lamfalusi je kazao da je to “problem” za njih.\n“To je problem za nas jer kao što znate u srpskom delu Mitrovice zvaničnici nisu srećni sa tim i pokušavamo da nađemo rešenje po tom pitanju i nadamo se da će biti rešenja. Pokušavamo da imamo pragmatičan pristup, znamo da to izaziva zabrinutost u srpskom delu Mitrovice i pokušavamo da nađemo rešenje."\nTokom današnjeg protesta radnika srpskog pravosuđa jednom od predstavnika EULEX-a uručena su pisma namenjena UNMIK-u i predstavnicima EU. Sudija Nikola Kabašić:\n“Molim vas da prenesete da Sud u Kosovskoj Mitrovici ne može da radi kao sud Republike Kosovo, ovo će biti sud međunarodne zajednice pod Rezolucijom 1244, zastavom UN i zakonima i uredbama UNMIK-a, drugačije nikako.”\nGrađani podržavaju povratak srpskih sudija i tužilaca u zgradu suda u kosovskoj Mitrovici:\n“Kao građanin ja poštujem naše zakone i našu državu Srbiju, ako je još ovde ima. Ako su potpisali da se radi pod zakonom UNMIK-a onda to tako i treba da se radi a ne da se traži nešto van toga, jer ipak smo mi te ljude izglasali.”\n“Naravno da podržavam, nego šta ću, neće valjda albanske sudije da nam sude ovde, to ne dolazi u obzir, mada ovde radi ko šta hoće.”\n“Ne znam ja ništa, nemojte mene da pitate.”\nTokom današnje jednočasovne blokade Suda od strane srpskih radnika pravosuđa kapija koja vodi prema policijskoj stanici i sudu bila je zatvorena, a pored jakog prisustva Kosovske i EULEX policije bilo je izuzetno pojačano prisustvo vojnika Kfora koji su bili u opremi za razbijanje demonstracija.\nU zgradi Opštinskog i Okružnog suda u Kosovskoj Mitrovici trenutno rade samo predstavnici pravosuđa EULEX-a.


Oko 55 odsto roditelja u BiH koristi nasilne metode – mojKontakt portal – Radio Televizija Kontakt\nOko 55 odsto roditelja u BiH koristi nasilne metode\nDufe je na konferenciji “Zajedno za djecu BiH” u Sarajevu, organizovanoj povodom obilježavanja Dječije nedjelje, istakla da je određen napredak ostvaren na području zaštite dječijih prava.\nOna je skrenula pažnju na obrazovanje i povećanje broja monoetničkih škola u BiH, zbog čega je potrebno da se unaprijedi inkluzivno interkulturalno obrazovanje i zaustavi segregacija u obrazovnom sistemu.\n“Djeca ne mogu čekati. Oni nisu samo budućnost, oni su i naša sadašnjost”, poručila je Dufe i istakla da je UNICEF zabrinut za stanje i položaj djece sa poteškoćama u razvoju.\nOna je naglasila da je UNICEF početkom godine predstavio istraživanje o stanju romske populacije u BiH koje je pokazalo da je samo četiri odsto te djece vakcinisano, a 1,5 odsto uključeno u neki vid predškolskog obrazovanja.\nIsto istraživanje pokazalo je da se jedna od tri djevojčice uda prije 18. godine, što značajno utiče na njeno zdravlje.\nMinistar za ljudska prava i izbjeglice BiH Damir LJubić rekao je da je današnja konferencija organizovana sa ciljem da se razgovara o svim problemima u oblasti prava djece.\nOn je podsjetio da je Savjet ministara BiH usvojio Akcioni plan i da je formiran Savjet za djecu, naglasivši da uvijek može više i bolje.\nNapomenuvši da su najviše ugrožena prava djece iz romske populacije, Ljubić kaže da zbog toga Savjet ministara godišnje izdvaja tri miliona KM za stambenu izgradnju, školovanje, zapošljavanje i zdravstvenu zaštitu.\nLJubić je dodao da se u saradnji sa Evropskom komisijom radi dosta projekata da bi romskoj djeci pomogli uključivanje u društvo i obezbijedili prava koja imaju i druga djeca.\nGovoreći o djeci sa posebnim potrebama, LJubić je naglasio da je to u nadležnosti entiteta i kantona, a da Ministarstvo za ljudska prava i izbjeglice ima kordinirajuću ulogu na donošenju zakonodavnog okvira s ciljem poštivanja konvencija o zaštiti dječijih prava, čija je potpisnica i BiH.\nLJubić kaže da je BiH komplikovana zemlja i da se moraju donijeti sva potrebna zakonodavstva i uspostaviti sve institucije, nadležne za provođenje tih zakona.\nUsvojene izmjene Zakona o RTRS-u\nDodik pustio u rad treći linearni akcelerator


Bimunal - solidarna cena za celu porodicu | Bebo\nBimunal Imuno - solidarna cena za celu porodicu\nKako je objavila kompanija 4U pharma, Bimunal Imuno, kao zaštita od virusa za celu porodicu, se u periodu dok traje pandemija može kupiti po solidarnoj ceni od 690 RSD.\nBimunal Imuno u borbi protiv virusa\nEkstrakt ploda crne zove, jedan od glavnih sastojaka sirupa Bimunal Imuno, zahvaljujući klinički dokazanom mehanizmu dejstva, štiti organizam od virusne infekcije i jača imunski sistem.\nKlinički je dokazano da zova deluje na viruse na dva načina:\nEkstrakt ploda zove sprečava da se virus zakači za receptore ćelija\nZova prvo blokira virus da se zakači za receptore ćelije i na taj način da se prenese i proširi kroz ceo organizam.\nUkoliko virus ipak uđe u ćeliju, zova blokira njegovo razmnožavanje u ćeliji, i na taj način i njegovo dalje širenje u organizmu.\nEkstrakt ploda crne zove aktivira zdrav imunski sistem i omogućava efikasniji odgovor na virusnu infekciju.\nBimunal Imuno za celu porodicu\nRedovnom primenom, obezbeđuje se održavanje koncentracije aktivnih sastojaka ploda zove u krvi i na taj način se omogućava da se organizam štiti od delovanja virusa.\nOsim za decu, Bimunal Imuno je odličan i za odrasle.\nBimunal Imuno može u zaštiti od virusa da primeni cela porodica – i mama i tata, i bake i deke.\nPreporučena doza za prevenciju i jačanje imuniteta je:\n5 ml dnevno za decu stariju od godinu dana\n10 ml dnevno za decu stariju od 10 godina\n15 ml dnevno za odrasle\nU skladu sa zvaničnim preporukama, u slučaju pojave simptoma virusne infekcije, zbog aktuelne pandemije COVID19, molimo vas da se obratite lekaru!\nVirusi virus crna zova Sezona virusa Bimunal


HOROR: Vlada Srbije, dala garancije za Mladića - iBalkan.net\nBEOGRAD– objavljeno u kategoriji “Vijesti- Region- Crna Hronika” 04. 10. 2017. 23: 42- HOROR: Vlada Srbije, dala garancije za Mladića… Vlada Srbije dala je garancije za puštanje na privremenu slobodu Ratka Mladića iz pritvora Haškog tribunala radi lečenja, javlja RTS, navodeći da su garancije izdate na zahtjev Mladićevih branilaca i porodice, nakon što je Ministarstvo pravde pribavilo neophodna mišljenja.\nU Ministarstvu pravde preciziraju da je dopis sa garancijom države prosleđen odbrani, koja će ga dostaviti Haškom tribunalu, saznaje RTS.\nKako se navodi, garancije podrazumjevaju da država garantuje da Mladić neće pobjeći dok je na privremenoj slobodi.\nKako smo istražili sva dešavanja oko puštanja na slobodu Ratka Mladića, ministarka pravde Nela Kuburović Kuburović je novinarima rekla da je prpocedura bila pokrenuta poštujući zahtjev porodice i branilaca tog haškog optuženika.\nPoštujući zahtjev porodice i branilaca generala Ratka Mladića Ministarstvo pravde već je pokrenulo proceduru za davanje garancija za privremeno puštanje na slobodu Mladića radi liječenja u Srbiji, rekla je Kuburović.\nOna je dodala da će “Vlada Srbije svakako odobriti” slanje garancija za Mladića.\nKuburović očekuje i da Haški tribunal pozitivno odgovori na zahtjev porodice i branilaca Ratka Mladića istakavši da je Srbija uvijek poštovala preuzete obaveze.\nMladić je optužen za ratne zločine počinjene tokom ratnih sukoba u Bosni i Hercegovini, a poslije godina provedenih u bijekstvu uhapšen je 2010. godine.\nRanije danas Novosti su prenijele da se Odbor za pravni sistem i državne organe Vlade Srbije saglasio da Srbija da garancije Haškom sudu kako bi se bivši komandadant Vojske Republike Srpske Ratko Maldić liječio u Srbiji.\nMinistarstvo pravde pokrenulo je proceduru povodom zahtjeva odbrane Mladića da Srbije izda garancije za njegovo privremeno puštanje na slobodu radi liječenja u Beogradu i zatražilo potrebna mišljenja drugih ministarstava, kako bi se pitanje garancija u najskorijem roku našlo na dnevnom redu Vlade…\nBeograd dala garancije za Mladića Garancije podrazumjevaju da država garantuje da Mladić neće pobjeći dok je na privremenoj slobodi. horor Ratko Mladić Vlada Srbije\nPožar, vatra se proširila na minirano produčje


Izvoz voća i povrća bez carina - Domaćinska kuća\nKuća » Najave » Izvoz voća i povrća bez carina\nProizvođači i izvoznici voća i povrća iz Srbije i drugih ekonomija Zapadnog Balkana i u narednih pet godina svoju robu prodavaće bez carina kupcima u Evropskoj uniji.\nOdluka Evropske unije o Autonomnim trgovinskim merama (ATM) kojom se do kraja 2025. produžavaju dosadašnje trgovinske povlastice za izvoz proizvoda koji nisu obuhvaćeni Sporazumom o stabilizaciji i pridruživanju (SPP), odnosno za koje je SPP nepovoljniji, objavljena je je u Službenom glasniku EU i sutra stupa na snagu. Odluku, koja se obnavlja svakih pet godina, na predlog Evropske komisije, doneo je Evropski parlament i potvrdio Savet EU.\n„Povoljniji trgovinski režim, za čije se produženje u komunikaciji sa institucijama u Briselu, zalagala i zajednička privredna komora regiona, posebno je važan za mala i srednja preduzeća – proizvođače i izvoznike voća i povrća od svežih jabuka i šljiva do kukuruza šećerca. Ušteda od nekoliko desetina miliona evra na carinama daje im prednost u odnosu na konkurenciju, mogućnost za veći izvoz i zaradu i bolje pozicioniranje na velikom tržištu Evropske unije, izjavio je Marko Čadež, predsednik Privredne komore Srbije i Komorskog investicionog foruma Zapadnog Balkana.\nOsim jabuka, šljiva i kukuruza šećerca, bez carinskog opterećenja, i u narednih pet godina, sa Zapadnog Balkana u EU izvoziće se, između ostalog, krompir, tikvice, pečurke, grožđe, kajsije, višnje, trešnje, nektarine, breskve, jagode, orašasti proizvodi, dinje i razni agrumi… Po ATM-u i proizvođačima vina iz regiona produžava se mogućnost za izvoz dodatnih 30.000 hektolitara godišnje, nakon što iskoriste kvote koje je EU odobrila zapadnobalkanskim ekonomijama pojedinačno, po bilateralnim sporazumima.\nPrevPrethodnaSamo uz redovne mere do boljih prinosa\nSledećaOvo je najbolje vreme za rezidbuNext\nNedimović: Polovina propisa koje Srbije mora da usvoji u procesu pristupanja EU odnosi na poljoprivredu\nMinistar poljoprivrede Srbije Branislav Nedimović izjavio je danas da se polovina propisa koje Srbije mora


Biznis i finansije objavile listu najuspešnijih kompanija u 2020.\nBiznis Autor:Beta22. nov. 202111:50\nElektroprivreda Srbije (EPS) je bila najuspešnija kompanija u 2020. godini i po dobiti i prema ostvarenim poslovnim prihodima, prema rang listi godišnje edicije BIZNIS TOP 2020/21 u izdanju ekonomskog mesečnika Biznis i finansije.\nNaftna industrija Srbije (NIS), koja je u 2019. bila vodeća po dobiti, prošle godine je, kako se navodi u saopštenju tog časopisa dospela na šesto mesto najvećih gubitaša. Među pet najprofitabilnijih preduzeća i prvih pet koja su imala najveće prihode prethodne godine, samo dve kompanije su u domaćem vlasništvu, EPS i Telekom Srbija.\n„Mada je domaća privreda i u pandemijskoj 2020. godini poslovala pozitivno, čak 19 preduzeća koja su godinu dana ranije bila među 100 najprofitabilnijih, prošlu godinu su završila u gubicima, pa se rang lista prvih pet po dobiti bitno razlikuje u poređenju sa pretkriznom 2019. godinom, a među najuspešnijima preovlađuju kompanije u stranom vlasništvu“, navodi se u saopštenju.\nLista pet najprofitabilnijih kompanija u 2020. godini znatno se razlikuje od liste iz 2019. godine jer su među najprofitabilnijima prošle godine ostale samo dve kompanije, Tigar Tajers i Telenor.\nTOP 10 najuspešnijih firmi u 2020: Ko je profitirao, a ko je na gubitku\nSBB-u ne daju da bude mobilni operater, a na račun za mobilni nam ode 5 % plate\nSa liste je ispala Naftna industrija Srbije (NIS) koja je u 2019. bila vodeća po dobiti, dok je na prvu poziciju dospela Elektroprivreda Srbije (EPS), koja je godinu dana ranije bila tek na 13. mestu prema ostvarenoj neto dobiti, navodi se u ediciji BIZNIS TOP.\nEPS je, zahvaljujući boljim rezultatima u svim segmentima poslovanja, posebno u primarnoj delatnosti, prošle godine uvećao dobit 3,5 puta, na 12,9 milijardi dinara, što čini 1,8 odsto ukupne neto dobiti celokupne privrede.\nNa drugom mestu je Tigar Tajers, koji je napredovao na listi najprofitabilnijih sa četvrte pozicije u 2019. godini. Proizvođač guma iz Pirota je, uprkos prošlogodišnjim obustavama proizvodnje zbog antiepidemijskih mera, uvećao godišnju dobit za 2,1 odsto, na 9,2 milijardi dinara.\nTelenor je, kao i 2019. godine, u 2020. bio na trećem mestu najprofitabilnijih, i pored toga što mu je godišnja dobit od 8,4 milijardi dinara bila manja za petinu.\nPrva na listi u 2020. je kao i godinu ranije je EPS, koji je ostvario poslovne prihode u visini od 282,7 milijardi dinara, odnosno 2,4 odsto ukupnih poslovnih prihoda na nivou cele privrede.\nDrugi je NIS, koji je uspeo da zadrži ovu poziciju iako su mu prihodi pali za 30,8 odsto, na 169,8 milijardi dinara zbog naftne krize koju je izazvala pandemija. NIS je u 2019. godini bio vodeći po dobiti i značajno ispred ostalih kompanija prema ostvarenom dobitku, a prošlu godinu je završio sa neto gubitkom od 5,9 milijardi dinara i dospeo na šesto mesto najvećih gubitaša.\nMaloprodajni lanac Deleze Srbija je i u 2020. bio na trećem mestu, sa poslovnim prihodima od 111,5 milijardi dinara koji su uvećani za 6,3 odsto, ali je zbog rasta rashoda kompanija imala za četvrtinu manju dobit nego godinu ranije.\nNa četvrtom mestu je, kao i 2019. godine, bio Tigar Tajers, i pored toga što su poslovni prihodi kompanije pali za 8,6 odsto na 94,5 milijardi dinara.\nNa petom mestu je došlo do promene u odnosu na 2019. godinu, umesto Srbijagasa, u 2020. godini je na ovu poziciju dospeo Telekom Srbija, sa poslovnim prihodima od 88,2 milijardi dinara. Telekom je uvećao poslovne prihode za 2,2 odsto, najviše zbog rasta prihoda od maloprodaje internet i multimedijalnih usluga, a sa ostvarenom dobiti od 5,5 milijardi dinara bio je na šestom mestu najprofitabilnijih u 2020. godini.\nSektorske analize koje su objavljene u ediciji BIZNIS TOP 2020/21 pokazuju da je većina najvažnijih privrednih grana počela da se oporavlja u ovoj godini, a značajnija odstupanja od ovakvog trenda uočljiva su u farmaceutskoj industriji, koja za razliku od 2020. kada je bila među najvećim dobitnicima pandemije, ove godine beleži pad u proizvodnji lekova, izvozu i u broju zaposlenih.\nIzraženi godišnji pad u proizvodnji ima i prehrambena industrija, što, kako je navedeno, posebno zabrinjava ako se ima u vidu da je to trend koji se beleži već nekoliko godina i pre nego što je tržište poremetila pandemija.\nNajveća neizvesnost i dalje vlada među zaposlenima u turizmu i hotelijerstvu, iako su ovogodišnji pokazatelji ipak donkle bolji nego prethodne godine, navodi se u saopštenju.\nGodišnja edicija magazina Biznis i finansije objavljuje rang liste 150 najvećih preduzeća u Srbiji u 2020. godini, prema ostvarenoj dobiti i po poslovnom prihodu, kao i rang liste po okruzima prema ostvarenoj dobiti i poslovnim prihodima, a na osnovu podataka Agencije za privredne registre (APR).\nbiznis i finasijeEPS\nU prva tri meseca skoro 400 miliona evra deviznog priliva od turizma\nNa niškim pijacama voće i povrće značajno jeftiniji


Najavljeno usvajanje Rezolucije o nezavisnosti\nRezolucija o nezavisnosti Kosova staviće se na glasanje na sednici Skupštine Kosova 17. novembra. Nakon što su vladajuće partije i opozicija harmonizovali stavove, Rezolucija bi trebalo da bude usvojena.\nRezoluciju je najpre predložila opoziciona Demokratska partija Kosova, Hašima Tačija, a zatim je tokom razmatranja u skupštinskim odborima tekst izmenjen. U prvom tekstu Rezolucije je stajalo da Skupština potvrđuje volju naroda za nezavisnošću, a u konačnoj verziji se kaže da Skupština potvrđuje proglašenje nezavisnosti. Šef najveće parlamentarne grupe, Demokratskog saveza Kosova, Aljuš Gaši, potvrdio je da se ta stranka slozila sa konačnim tekstom rezolucije:\n“Za DSK to je konačna verzija i sada je na Skupštini da li će to usvojiti ili ne.”\nPredlog Rezolucije o nezavisnosti Kosova dolazi u trenutku kada su počele pripreme za pregovore o statusu. Pregovarački tim Prištine radi na pripremi Platforme za pregovore, a sasvim sigurno tome će biti dodata i skupštinska rezolucija i time odgovoreno zahtevu opozicije da bilo kakve dogovore moraju ratifikovati predstavnici naroda. Portparol Demokratske partije Kosova Vljora Čitaku kaže kako je najvažnije da se putem rezolucije potvrdi volja naroda za nezavisnošću:\n“Važno je da je postignuto jedinstvo parlametranih grupa o zajedničkoj veziji i najvažnije je da se rezolucija usvoji.”\nS druge strane, predstavnici kosovskih Srba kažu da se usvajanjem Rezolucije prejudicira rešenje statusa. Prema rečima Olivera Ivanovića, nosioca “Srpske liste za Kosovo i Metohiju”, Rezolucija ne proizvodi pravno već političko dejstvo:\n“Mislim da je to za žaljenje i za snažnu osudu, kao prvo, jer UNMIK ne reaguje kako bi trebao da reaguje i da takvu rezoluciju unapred oceni kao neprihvatljivu, te da njene elemente oceni kao nedopustive i samim tim unapred dovede u poziciju aktere da dobro razmisle hoće li to raditi ili ne. Pozivam političke predstavnike da razmisle još jedanut da li će, zarad jefitnih političkih poena, dovesti u pitanje i ostanak preostalih Srba. I mislim da bi to predstavljalo prejudiciranje statusa”.\nI dok Ivanović očekuje osudu, kako domaće tako i međunarodne javnosti, a posebno UNMIK-a, postavlja se pitanje kakav će biti stav adminsitracije Ujedinjenih nacija.\nŠef UNMIK-a Soren Jesen Petersen je nedavno izjavio da Skupština Kosova treba da usvoji Rezoluciju kojom bi se delegacija rukovodila. Petersen nije naveo detalje kakva bi to rezolucija trebalo da bude. Portparol UNMIK-a Niradž Sing:\n“U više navrata šef UNMIK-a je izjavljivao kako bi bilo dobro da Skupština Kosova usvoji odgovarajuće uputstvo za pregovarački tim o statusu Kosova.”\nU svakom slučaju, nakon usvajanja Rezolucije o nezavisnosti Kosova biće poznat stav međunarodne zajednice, čiji su predstavnici više puta isticali kako su neprihvatljivi jednostrani potezi i Prištine i Beograda po pitanju statusa. Međutim, stav Prištine, i vlasti i opozicije, je da se o nezavisnosti ne sme pregovarati.